Ujian saringan Covid-19 pandu lalu disambut baik

SIBU: Ujian saringan secara pandu lalu yang dibuka di Pustaka Negeri Sarawak, Sibu mulai 2.00 petang semalam mendapat sambutan baik daripada penduduk bandar ini.

Ujian saringan secara pandu lalu di Pustaka Negeri Sarawak, Sibu dibuka setiap hari mulai Isnin hingga Sabtu dari 8.00 pagi hingga 4.00 petang.

Ujian secara calitan atau ‘swab test’ pandu lalu itu secara langsung memberi kemudahan kepada orang awam di Sibu.

Ia amat mudah, melalui kaedah saringan pandu lalu, orang ramai tidak perlu turun dari kenderaan untuk berurusan di kaunter seperti kebiasaannya dan dibuat secara percuma untuk semua lapisan masyarakat di Sibu.

Tinjauan petang semalam mendapati orang ramai beratur dengan kenderaan bersusun panjang menunggu giliran masing-masing.

Dalam pada itu, pasukan pertugas Kementerian Kesihatan Malaysia (KKM) bertungkus- lumus memberikan perkhidmatan terbaik kepada orang ramai yang datang.

Begitu juga pasukan Polis Diraja Malaysia (PDRM) dengan dibantu oleh anggota pasukan Jabatan Sukarelawan Malaysia (RELA) mengawal keadaan di pusat pandu lalu tersebut.

Dalam pada itu, Menteri Muda Perumahan dan Kesihatan Awam, Dr. Annuar Rapaee menerusi Facebook memohon orang ramai supaya bersabar menunggu giliran masing-masing kerana laluan ke Pustaka Sibu sesak dan berbaris panjang ketika ini.

“Saya mengucapkan berbanyak terima kasih kepada warga Sibu kerana memberi kerjasama baik dengan tampil melakukan saringan.

“Kita teruskan berdoa agar barisan hadapan kita diberi kekuatan dan Covid-19 dapat dibendung di Sibu,” jelasnya.

Terdahulu, Jawatankuasa Pengurusan Bencana Bahagian Sibu menerusi kenyataannya memberitahu, Pusat Saringan di foyer, Stadium Tertutup Sibu masih beroperasi seperti biasa untuk saringan secara “walk in”.

Oleh AKUN GIMAN

See author's posts


565 rumah terima bantuan bekalan makanan

Adum Liu

BATU NIAH : Sebanyak 565  rumah kaum
Cina menerima bantuan bekalan makanan bersempena
Perintah Kawalan Pergerakan (PKP) daripada daripada Menteri Muda Wanita, Keluarga dan
Pembangunan Kanak-kanak,  Rosey Yunus.

Rosey ketika ditemui berkata, mereka
terdiri daripada warga Cina di Kampong Lumut, Pelapi, Kampung
Angus (Cina), kawasan Batu Niah dan Sepupok.

Katanya, bantuan bekalan makanan itu akan dihantar oleh pembekal dari kawasan Bekenu, Batu Niah dan Sepupok kepada penerima
dari rumah ke rumah dalam masa terdekat.

Menurut beliau, cara penghantaran  melalui  pembekal
membolehkan pihaknya mengawal orang ramai daripada berkumpul
beramai-ramai di satu-satu  tempat untuk mendapatkan bantuan
masing-masing.

Selain itu, ia juga mempercepatkan masa pengagihan dan tidak mendatangkan
bebanan kepada penerima untuk ke pejabat bagi
mendapat bantuan mereka.

Hadir bersama di majlis pengagihan yang diadakan di premis pembekalan di
sini semalam ialah Ahli Parlimen Sibuti Lukanisman Awang Sauni dan ketua kaum
kawasan Batu Niah dan Sepupok.

See author's posts


Pihak berkuasa diminta atasi masalah bekalan air di Lawas

LAWAS: Gangguan bekalan air yang kerap berlaku dengan tekanan air rendah mengecewakan umat Islam di Lawas dalam persiapan menjelang Ramadan.

Ketua Pergerakan Pemuda Parti Pesaka Bumiputera Bersatu (PBB) Cawangan Bakelalan, Steve Lius berkata, masalah ini perlu ditangani segera demi keselesaan dan keperluan utama penduduk yang sering terjejas.

“Saya menerima aduan daripada saudara dan sahabat beragama Islam mengenai masalah gangguan bekalan air ini.

“Masalah bekalan air ini bukan sahaja menjejaskan saudara-saudara kita yang beragama Islam, malah semua penduduk di Lawas ini.

“Kita juga mohon agar masyarakat di kawasan tapak pembinaan loji rawatan air Trusan Kedua yang sedang dalam pelaksanaan dapat memberi kerjasama agar tidak menganggu sebarang kerja di kawasan berkenaan,” katanya.

Steve Lius menjelaskan Timbalan Premier Datuk Amar Awang Tengah Ali Hasan dan Ahli Parlimen Lawas Dato Henry Sum Agong amat mengambil berat perkara ini dan lain-lain isu membabitkan keperluan rakyat di Lawas.

Oleh itu beliau berharap agar pihak yang diberi tanggungjawab dapat melaksanakan kerja yang di amanah kepada mereka sebaik mungkin.

Oleh ADENG EDRUS

See author's posts


Operasi SAR mangsa serangan buaya diperluaskan

LINGGA: Sebanyak 25 perahu dan bot yang diperkuatkan seramai 80 anggota penyelamat serta bantuan penduduk kampung ‘membanjiri’ perairan Sungai Batang Lupar di sini semalam, namun masih lagi gagal menemukan mangsa.

Ketua Balai Bomba dan Penyelamat (BBP) Sri Aman, PPgB William Baheng berkata operasi mencari dan menyelamat (SAR) yang memasuki hari ketiga semalam diperluaskan sehingga 5 kilometer (KM) ke hulu dan hilir Sungai Batang Lupar.

“Semalam, operasi SAR yang memasuki hari ketiga diperluaskan sehingga 5KM, berbanding hanya beradius 3KM pada hari kedua SAR dilancarkan Sabtu lalu.

“Petugas SAR bagaimanapun terus buntu dengan tiada sebarang petunjuk bagi menemui mangsa walaupun dengan bantuan seramai 80 angggota penyelamat dan penduduk kampung yang menggunakan 25 perahu dan bot,” katanya kepada pemberita di sini semalam.

William berkata walaupun petugas SAR mendapat petunjuk baharu dengan penemuan pakaian dan kasut mangsa, namun tiada sebarang jasad mangsa kelihatan untuk ditemui di sepanjang sungai itu.

“Operasi SAR yang dilakukan, bukan sahaja pencarian berkisar di kawasan sungai sahaja, namun turut dilakukan di kawasan darat yang dibahagikan kepada beberapa pasukan,” ujarnya.

Jelas beliau, operasi SAR mengalami kesukaran seperti sedia maklum, Sungai Batang Lupar begitu luas dan besar.

Namun katanya usaha operasi SAR ternyata belum membuahkan hasil sehinggalah operasi ditangguhkan seketika jam 6.00 petang.

Beliau berkata, pihaknya akan meluaskan lagi kawasan pencarian esok (hari ini) dengan meredah ke kawasan yang lebih dalam di celah-celah pokok di kawasan sungai terbabit.

Tambahnya, pakaian yang digunakan oleh mangsa semasa kejadian iaitu baju berwarna biru, seluar pendek berwarna hitam dan berkasut getah.

Dalam pada itu, penduduk kampung pada Jumaat lalu ternampak jasad mangsa di tebing sungai bersama buaya tersebut, iaitu kira-kira satu kilometer dari tempat kejadian. Bagaimanapun apabila mereka menghampirinya, buaya itu menarik semula lelaki itu masuk ke sungai.

Terdahulu mangsa Kong Gindi, 47, disambar oleh sang bedal ke dasar Sungai Seduku, dalam satu kejadian serangan buaya di Rumah Panjang Tuntun, pagi Jumaat lalu.

Sewaktu kejadian, mangsa bersama seorang rakan, Saji Thomas, 52, sedang memeriksa dan mencuci perahu sekitar jam 9.30 pagi.

Oleh Adi Safarman

See author's posts


Tujuh ‘titik panas wabak’ Covid-19

ZARINA ABDULLAH

KUCHING:
Kerajaan Sarawak telah mengenal pasti tujuh kawasan titik panas wabak Covid-19
di seluruh Sarawak.

Ketua Menteri,
Datuk Patinggi Abang Johari Tun Openg berkata, tempat-tempat tersebut adalah
Kuching, Serian, Betong, Sarikei, Bintulu, Miri dan Limbang.

“Sehubungan itu,
saya ingin merayu kepada orang ramai terutamanya rakyat Sarawak untuk mematuhi
arahan Perintah Kawalan Pergerakan.

“Kerjasama orang
awam adalah amat penting dalam usaha membendung penularan wabak Covid-19 ini.

“Cuma duduk di
rumah, maka kita dapat mengawalnya, jika tidak jangkitan akan tidak terkawal,”
katanya.

Beliau berkata,
demikian dalam sidang media selepas mesyuarat Masjlis Keselamatan Negeri di
Wisma Bapa Malaysia, di sini, semalam.

Abang Johari
berkata, orang ramai perlu mengikut nasihat pihak berkuasa dengan hanya duduk
di rumah serta tidak memandang remeh arahan itu.

Dalam pada itu,
Abang Johari mengambil kesempatan mengucapkan terima kasih kepada orang ramai
atas kerjasama mereka untuk mematuhi Perintah Kawalan Pergerakan untuk
mengekang penyebaran virus Covid-19.

“Kerajaan Sarawak mengucapkan terima kasih
kepada anggota penguatkuasa, khususnya Polis Diraja Malaysia (PDRM), Angkatan
Tentera Malaysia (ATM) dan semua barisan hadapan termasuk kakitangan perubatan
dan Pegawai Imigresen atas usaha mereka untuk menguatkuasakan perintah ini,”
jelasnya.

See author's posts


Sepanyol mahu berkolaborasi dengan Sarawak bangunkan teknologi

KUCHING: Sepanyol berminat untuk menjalin kolaborasi strategik dengan Sarawak dalam sektor pembangunan teknologi.

Menurut laporan Unit Komunikasi Awam Sarawak, Duta Sepanyol, Jose Luis Pardo Cuerdo berkata beliau ingin melihat dan meyumbang kepada pelan tindakan kerajaan Sarawak dalam sektor berkenaan.

“Kami telah mengenal pasti sektor-sektor yang menjadi keutamaan kepada Sarawak dan di mana Sepanyol boleh menyumbang melalui syarikat-syarikat kami.

“Sektor ini merangkumi tenaga boleh diperbaharui, pembangunan teknologi, bandar pintar, kecerdasan buatan (AI) serta banyak sektor lain yang boleh dimajukan.

” Ini termasuk kebudayaan, pelancongan, pertanian dan banyak lagi,” katanya.

Beliau berkata demikian ketika ditemui media selepas mengadakan kunjungan hormat terhadap Premier Sarawak, Datuk Patinggi Tan Sri Abang Johari Tun Openg di Wisma Bapa Malaysia, hari ini.

Kunjungan hormat itu turut disertai oleh Kaunselor Ekonomi Dan Komersial Kedutaan Sepanyol, Ines Perez Durantez Bayono.

See author's posts


Eksport Malaysia dijangka menguncup sederhana 3.5 peratus

KUALA LUMPUR: Eksport Malaysia dijangka menguncup sederhana sebanyak 3.5 peratus tahun ini berbanding pertumbuhan 1.7 peratus (bernilai RM986.38 bilion) pada 2019, menurut Perbadanan Pembangunan Perdagangan Luar Malaysia (MATRADE).

Ketua Pegawai Eksekutifnya, Datuk Wan Latiff Wan Musa berkata, untuk tempoh enam bulan pertama tahun ini, eksport negara merosot 6.8 peratus berikutan Perintah Kawalan Pergerakan (PKP).

“Ini disebabkan oleh PKP di Malaysia, sekatan pergerakan keluar masuk di seluruh dunia dan gangguan rantaian bekalan global, (oleh itu) orang ramai tidak melancong dan sudah tentu perdagangan dunia akan terjejas,” katanya kepada pemberita pada pelancaran pameran maya, #MyAPEC2020 Exhibition di sini hari ini.

“Kami yakin, yang terburuk ialah tanpa mengambil kira perkara luar jangka berikutan kemunculan kluster penularan COVID-19 yang lain, yang kami harapkan tidak berlaku,” kata Wan Latiff.

“(Bagaimanapun) kami melihat momentum peningkatan sejak Jun 2020 memandangkan eksport pada bulan itu menokok 8.8 peratus selepas mencatat kemerosotan dua bulan berturut-turut pada April dan Mei iaitu masing-masing 23 peratus dan 25 peratus,” katanya.

“Tetapi, saya yakin ia tidak akan setanding dengan paras yang kita lihat tahun lepas, sekiranya kita bercakap mengenai unjuran, (ia) masih menyusut 3.5 peratus berbanding (pertumbuhan 1.7 peratus) tahun lepas,” kata Wan Latiff.

Kementerian Perdagangan Antarabangsa dan Industri menerusi agensinya, MATRADE melancarkan pameran maya #MyAPEC2020 Exhibition yang dijadualkan bermula 1 Sept hingga 31 Dis 2020 bersempena Kerjasama Ekonomi Asia Pasifik (APEC) yang dihoskan Malaysia pada tahun ini.

Pada pelancaran itu, MATRADE turut bertukar Memorandum Persefahaman (MoU) dengan Fusionex, Rakan Teknologi rasmi bagi pameran itu.

Timbalan Menteri Perdagangan Antarabangsa dan Industri Datuk Lim Ban Hong melancarkan pameran maya itu, yang pertama seumpamanya di Malaysia dan akan menjadi pemangkin kepada lebih banyak inisiatif yang sama dalam masa terdekat.

Ia akan mempamerkan produk dan perkhidmatan melibatkan lebih 300 pempamer dari Malaysia dan anggota ekonomi APEC yang lain.

Produk-produk itu adalah daripada lapan sektor iaitu teknologi, makanan dan minuman inovatif dan makanan agro, teknologi dan tenaga hijau, penjagaan kesihatan, perkhidmatan profesional dan perniagaan, pengangkutan dan logistik, gaya hidup dan bahan binaan.

Selain pameran maya, program itu akan menyediakan platform perniagaan antaranya mesyuarat perniagaan kepada perniagaan secara maya, padanan dan pengurusan mesyuarat untuk para pempamer dengan pembeli asing serta penganjuran webinar bagi menyediakan maklumat terkini mengenai peluang eksport.

Menerusi usaha ini yang dibangunkan menggunakan sistem digital, pameran ini akan menggalakkan hubungan perniagaan yang lebih baik di antara Malaysia dan entiti perniagaan APEC.

Pameran secara maya itu yang akan bermula secara langsung pada 1 September 2020 boleh diakses menerusi myapec2020.matrade.gov.my atau portal APEC dan laman web MATRADE.

Syarikat Malaysia yang berminat untuk menyertai #MyAPEC2020 Exhibition boleh menghubungi sekretariat program menerusi myapec2020@matrade.gov.my.

Untuk maklumat lanjut mengenai APEC 2020, layari www.myapec2020.my – Bernama

See author's posts


SSC/MSNS tunggu arahan

KETUA Pegawai Eksekutif (CEO) Perbadanan Sukan Sarawak (SSC), Dr Ong Kong Swee menegaskan, belum ada perancangan untuk menghentikan program latihan membabitkan atlet yang terlibat dengan temasya Sukan Malaysia (SUKMA) XX Johor yang sudahpun berjalan ketika ini.

Meskipun, kebimbangan umum kembali timbul berikutan berlaku peningkatan jangkitan virus berbahaya (Covid-19) di Bandar Raya Kuching pada masa ini.

“Tiada perancangan setakat ini untuk kita menghentikan program latihan atlet. Akan tetapi, pihak kita mempunyai perancangan untuk Prosedur Operasi Standard (SOP) sebagai persediaan kearah itu,” ujar Dr Ong ketika mengulas mengenai perkara itu semalam.

Beliau yang juga Pengarah Majlis Sukan Negeri Sarawak (MSNS) memberitahu, sebarang tindakan kearah itu perlu menunggu mesyuarat membabitkan pihak kementerian terlibat.

Tambah Dr Ong, sebarang keputusan dibuat pihaknya kelak berpandu kepada arahan dikeluarkan oleh pihak kementerian terlibat.

Ketika ini latihan membabitkan atlet terlibat dengan temasya Sukma XX Johor dari beberapa acara sukan sudahpun memulakan rutin latihan masing-masing dengan berpandu kepada SOP ditetapkan.

“Setakat ini tiada masalah bagi atlet yang sudah berlatih mematuhi SOP ditetapkan selain mengamalkan langkah-langkah yang perlu,” tambah Dr Ong lagi.

Oleh Faizal Bujang

See author's posts


Puncak Borneo: Dahulu kawan, kini lawan

KUCHING: Suatu ketika dahulu, Datuk Willie Mongin, Iana Akam dan Diog Dios adalah rakan seperjuangan di bawah satu parti, namun pada Pilihan Raya Umum ke-15 (PRU15) 19 Nov ini, mereka akan bertembung sesama sendiri sebagai calon bagi Parlimen Puncak Borneo, untuk memenangi hati rakyat dan memastikan kemenangan parti masing-masing.

Persaingan tiga penjuru antara Willie yang mewakili Gabungan Parti Sarawak (GPS-PBB), Iana bagi Parti Sarawak Bersatu (PSB) dan Diog untuk Pakatan Harapan (PH-PKR) di kerusi majoriti kaum Bidayuh itu menarik perhatian ramai ekoran dinamik politiknya dan pertandingan kali ini menyaksikan kesemua calon merupakan hasil ‘didikan’ dan keluaran PKR yang dikenali dengan agenda reformasinya.

Penyandang kerusi itu Willie, 47, yang kini bertanding atas tiket GPS dan Iana, 47, pernah menyertai PKR suatu ketika dahulu sebelum membawa haluan masing-masing ekoran ‘Langkah Sheraton’ pada 2020 yang mengakibatkan kerajaan PH tumbang, manakala Diog, 55, daripada PKR sememangnya bersama PKR sejak 2018.

Willie yang juga Timbalan Menteri Perusahaan Perladangan dan Komoditi II, berharap pengundi dapat menilai sendiri keikhlasannya sebagai wakil rakyat yang pernah memimpin kawasan majoriti Bidayuh itu, meskipun mengakui bertanggungjawab membawa kedua-dua lawannya itu menyertai PKR sebelum ini.

Katanya beliau melihat cabaran pertarungan ‘bekas rakan sepasukan’ di Puncak Borneo pada pilihan raya ini sebagai bukti amalan demokrasi yang sihat.

Pada PRU14, beliau memenangi kerusi berkenaan atas tiket PKR dengan majoriti 4,005 undi sebelum menyertai Bersatu pada 2020, dan kemudiannya diterima sebagai ahli Parti Pesaka Bumiputera Bersatu (PBB), iaitu tonggak utama GPS, pada Ogos lepas.

Sementara itu, bekas rakan seperjuangan yang juga lawan Willie bagi kerusi panas Bidayuh itu, Iana berkata beliau mula menceburi arena politik dengan menjadi ahli PKR sejak 1999.

“Setelah itu (Langkah Sheraton), saya menyertai PSB bersama Baru Bian (calon PSB Parlimen Lawas) dan See Chee How (ADUN Batu Lintang). Saya keluar (PKR) sama (waktu) dengan Willie dan masuk PKR pun bersama-sama dengannya.

“Apabila kerajaan Pakatan Harapan tumbang kami terus berpecah, tetapi saya tetap menjadi pembangkang dan mahu mengekalkan dengan perjuangan dahulu, iaitu menubuhkan kerajaan baharu yang bukan bersama Barisan Nasional (BN) ataupun GPS,” katanya.

Sebagai calon wanita Bidayuh pertama dipertaruhkan menjadi wakil rakyat parlimen berkenaan, Iana yang merupakan bekas guru dan ahli perniagaan itu berkata antara isu yang akan diketengahkan sebagai calon untuk kerusi Puncak Borneo termasuk berkaitan infrastruktur kawasan, peluang pekerjaan kepada anak muda dan pemerkasaan wanita.

Semasa Pilihan Raya Negeri ke-12 (PRN12) Sarawak Disember lepas, ibu kepada tiga orang anak itu bertanding bagi merebut kerusi Dewan Undangan Negeri Serembu atas tiket PSB, namun tewas kepada calon GPS Miro Simuh.

Sementara itu Diog yang juga Bendahari PH Sarawak berkata, beliau tidak gentar untuk berdepan dengan kedua-dua lawannya walaupun tiada pengalaman bertanding sebagai calon.

Beliau yang pernah berkhidmat sebagai guru dan pensyarah sebelum berjinak-jinak dengan dunia politik pada 2016 berharap, persaingan yang sihat dapat ditonjolkan oleh setiap calon memandangkan masing-masing pernah berada di bawah ‘payung’ yang sama.

Katanya menerusi maklum balas yang diterima di peringkat persekutuan berikutan pelaksanaan Undi18 bermula tahun ini, beliau yakin PH mempunyai kelebihan untuk membentuk kerajaan pada 19 Nov ini.

“Kita dapat maklumat di peringkat persekutuan, kita ada lebih kurang 78 peratus kemenangan, jadi kita mempunyai peluang yang cerah untuk menawan semula puncak Borneo dengan pelaksanaan Undi18,” katanya.

Parlimen Puncak Borneo atau P198 mula diperkenalkan pada PRU14 setelah persempadanan semula dan sebelum ini ia dikenali sebagai Parlimen Mambong.

Ia terdiri daripada tiga kawasan Dewan Undangan Negeri (DUN) iaitu Mambong, Tarat dan Serembu

Berdasarkan data Suruhanjaya Pilihan Raya (SPR), daripada keseluruhan 1.94 juta pengundi di Sarawak, Parlimen Puncak Borneo mempunyai seramai 79,969 pengundi berdaftar dengan 50.76 peratus daripadanya adalah pengundi lelaki. — BERNAMA

See author's posts


Kes harian positif Covid-19 tinggi

SIBU: Sarawak terus melaporkan kes Covid-19 harian yang tinggi berikutan Kerajaan Negeri tidak mengubah polisi untuk menguji kontak rapat yang bergejala sahaja.

Penyelaras Jawatankuasa Pengurusan Bencana Bahagian Sibu (JPBBS) Dr. Annuar Rapa’ee berkata, tidak seperti negeri lain, Sarawak meneruskan ketegasannya untuk menguji setiap kontak rapat tanpa mengira sama ada mereka mengalami gejala atau tidak simptomatik.

Beliau juga mengatakan bahawa kes positif perlu dikuarantin walaupun mereka tidak simptomatik.

“Hari ini (13 Mac), dari 222 kes di Sarawak, hanya 35 kes yang menunjukkan simptomatik, jika kita hanya melakukan ujian terhadap mereka yang mempunyai simptom, Sarawak hanya akan melaporkan 35 kes dan bukan 222 kes.

“Bagaimanapun, 222 kes itu adalah kes positif dan boleh menjangkiti orang lain. Bagi Sibu pula, dari 38 kes yang dilaporkan hari ini hanya lapan kes yang menunjukkan gejala.

“Sekiranya kita mengubah dasar kita, bermaksud hanya lapan kes dilaporkan untuk Sibu hari ini,” katanya semasa siaran langsung Facebook hariannya, kelmarin.

Jelasnya, Sarawak terus menguji setiap kontak rapat walaupun mereka tidak menunjukkan sebarang gejala.

Katanya, Sarawak juga tidak menolak permintaan mana-mana individu yang ingin menjalani ujian calitan walaupun mereka tidak simptomatik.

Beliau juga menjelaskan bahawa daripada 38 kes di Bahagian Sibu, 19 kes dilaporkan dalam kawasan pentadbiran Majlis Perbandaran Sibu (MPS), 14 kes di Sibujaya dan lima kes di Majlis Daerah Luar Bandar Sibu (MDLBS).

Sementara itu, katanya sehingga 12 Mac, Sibu mempunyai kadar positif 2.85 peratus.

Beliau juga mengatakan bahawa 93.2 peratus pesakit Covid-19 telah pulih dan 14 pesakit memerlukan bantuan mesin pernafasan.

Oleh NURZILLA MOHAMAD

See author's posts


27 pintu Rumah Panjang Nanga Mujan musnah dalam kebakaran

ENGKILILI: Satu kejadian kebakaran dilaporkan sedang berlaku di Rumah Panjang Nanga Mujan dekat Ulu Skrang di sini, sebentar tadi.

Pusat Gerakan Operasi (PGO) Bomba Sarawak memberitahu pihaknya menerima panggilan mengenai kejadian kebakaran di rumah panjang berkenaan pada 3.32 petang tadi.

“PGO Sarawak dari Sistem Tindak Balas Kecemasan Malaysia (MERS) 999 maklum bahawa ada kejadian kebakaran berlaku terhadap Rumah Panjang Nanga Mujan yang mengandungi sejumlah 27 pintu.

“Sebaik sahaja maklum mengenai kejadian itu pihak PGO Sarawak telah bertindak mengarahkan keluaran pasukan kawalan operasi (PKO) untuk ke lokasi rumah panjang berkenaan,” katanya.

Setibanya di lokasi, komander operasi iaitu Vincet Baling Yabi selaku Ketua Balai Bomba dan Penyelamat (BBP) Betong telah melaporkan rumah panjang berkenaan sudah pun musnah terbakar 100 peratus.

Katanya lagi, kesemua penghuni rumah panjang berkenaan dilapor berjaya menyelamat diri dengan tiada kecederaan dilaporkan berlaku susulan kejadian kebakaran tersebut.

“Kerja-kerja pemadaman kebakaran di rumah panjang berkenaajn sedang dijalankan,” kata PGO Sarawak berkenaan.

Operasi memadam kebakaran berkenaan melibatkan sejumlah lima anggota dan turut melibatkan

kehadiran dua anggota dari Unit Bantuan Perkhidmatan Kecemasan (EMRS) BBP Betong.

Setibanya pasukan bomba di lokasi, komander operasi lapor kebakaran melibatkan Rumah panjang 27 pintu telah musnah terbakar 100 peratus, kesemua penghuni berjaya menyelamatkan diri dan tiada kecederaan dilaporkan.

Setakat ini, punca kebakaran masih dalam siasatan.

Oleh VALENTINE NGUMBANG

See author's posts


Sekolah Islam antarabangsa pertama di Sarawak, dibina tahun depan

KUCHING: Pembinaan sekolah Islam antarabangsa pertama di Sarawak akan dimulakan tahun depan.

Premier Sarawak, Datuk Patinggi Tan Sri Abang Johari Tun Openg berkata, sekolah Islam yang akan dibina itu nanti adalah berdasarkan sukatan pelajaran antarabangsa.

“Jika kita dapat membina lima sekolah antarabangsa, kita juga akan membina satu sekolah antarabangsa Islam yang akan mula dibina tahun depan.

“Kami bekerjasama dengan Madrasah Aljunied Al-Islamiah Singapura kerana sijil mereka diiktiraf oleh universiti antarabangsa yang terkenal di seluruh dunia.

“Selepas ini, kita akan dapat melahirkan anak-anak Islam yang terkemuka dan membolehkan mereka melanjutkan pelajaran ke peringkat yang lebih tinggi,” katanya.

Beliau berkata demikian ketika berucap pada majlis penyampaian hadiah tilawah al-Quran peringkat Samariang di Masjid Darul Husnul Khatimah di sini, malam tadi.

Abang Johari berkata, lokasi sekolah antarabangsa Islam baharu itu juga sudah dikenal pasti.

Oktober lalu, ketika majlis upacara pecah tanah Kompleks HIKMAH dan Sekolah Tahfiz HIKMAH di Jalan Pustaka Kuching, beliau menyatakan bahawa sekolah Islam antarabangsa yang akan dibina itu nanti akan berteraskan kepada pembelajaran dunia dan akhirat.

“Sudah tentu al-Quran akan dikaji dan dipelajari sambil itu mereka akan diajar ilmu-ilmu dunia seperti sains dan matematik.

“Kita akan mengemaskini sistem pendidikan kita daripada sekolah rendah, tahfiz, sekolah menengah serta Institut Pengajian Tinggi (IPT) kerana kita akan membangunkan sekolah Islam peringkat silibus antarabangsa,”katanya.

Oleh SHAHRUL QAIZAT

See author's posts


Semua pemain negatif

KELEGAAN bagi pihak pengurusan skuad Sarawak United FC (SU FC) apabila kesemua pemain, jurulatih dan pegawai disahkan bebas dari gejala virus berbahaya (Covid-19).

Perkara tersebut diakui Pengurus Pasukan, SU FC, Afiq Fikri Brahim selepas menerima keputusan ujian swab yang dilakukan disalah sebuah hosptital swasta semalam.

“Kita berasa lega apabila keputusan ujian swab yang diterima semalam mendapati kesemua pemain, jurulatih dan juga pegawai ‘negatif’. Dengan erti kata lain…mereka bebas dari gejala berbahaya itu,” ujar Afiq ketika mengulas mengenai perkara itu.

Apa pun tegas Afiq, keputusan tersebut sekali gus memberi bayangan kepada pihaknya untuk kembali menyambung latihan seperti biasa meskipun perlu menunggu perkeliling daripada Persatuan Bola Sepak Malaysia (FAM).

Tambah Afiq, mungkin maklum balas daripada badan induk itu memakan masa beberapa hari dan beliau yakin sesi latihan akan dapat dijalankan dalam minggu ini.

Dalam perkembangan sama, beliau menegaskan, pasukannya perlu lebih fokus dalam menghadapi setiap perlawanan dilalui sebaik saingan Liga Premier 2020 disambung pada September nanti.

Menurut Afiq, mereka perlu mencatat keputusan positif jika mahu mengintai slot beraksi dalam kancah Piala Malaysia 2020.

“Saya melihat peluang tetap ada untuk kita bersaing dalam kancah Piala Malaysia 2020 nanti.

“Apa yang penting perlu meraih keputusan positif kesemua tujuh perlawanan yang bakal menanti kelak,” ujarnya.

Afiq percaya pengemudi pasukan (E.Elavarasan) pasti mempunyai pelan tersendiri bagi menghadapi situasi atau perlawanan sebenar.

Tujuh perlawanan menanti SU FC selepas ini, tiga aksi dilaman sendiri. Berbanding empat perlawanan yang akan berlangsung digelanggang lawan.

Oleh Faizal Bujang

See author's posts


PKS beri sumbangan ekonomi KDNK

KAPIT: Perusahaan Kecil dan Sederhana (PKS) terus memberikan sumbangan kepada ekonomi terhadap Keluaran Dalam Negara Kasar (KDNK) Negara pada tahun 2019 meskipun persekitaran dalam negeri dan global adalah mencabar.

Menteri Perdagangan Dalam Negeri dan Hal Ehwal Pengguna Datuk Alexander Nanta Linggi berkata, berdasarkan data yang dikeluarkan oleh Jabatan Perangkaan Malaysia pada 29 Julai 2020, sumbangan PKS kepada keseluruhan KDNK telah meningkat kepada 38.9 peratus pada tahun 2019 berbanding 38.3 peratus yang dicatatkan pada tahun 2018.

Menurutnya, jumlah itu merupakan satu peratusan yang signifikan kepada negara kita dan ini membuktikan bahawa produk-produk tempatan telah memberikan sumbangan yang begitu besar kepada ekonomi negara dan dijangka akan terus menyumbang kepada peningkatan peratusan KDNK Malaysia pada tahun-tahun akan datang.

“Ini membuktikan peranan PKS sebagai tonggak ekonomi negara yang penting, yang berupaya menyediakan peluang pekerjaan dan menyokong pertumbuhan ekonomi,” jelasnya.

Beliau berkata demikian pada Majlis Penutupan Karnival Kepenggunaan, Kempen Beli Barangan Malaysia dan Sambutan Hari Malaysia Peringkat Daerah Kapit di Fort Sylvia, Kapit malam semalam.

Alexander yang juga Ahli Parlimen Kapit yakin inisiatif kerajaan mempromosikan Kempen Beli Barangan Malaysia (KBBM) dapat menggalakkan pengukuhan perdagangan domestik dengan menyediakan platform kepada pengeluar atau pengedar dalam memasar dan mempromosikan produk serta barangan keperluan secara terus kepada pengguna.

Katanya, KBBM merupakan sebuah inisiatif dan usaha kerajaan dan dilaksanakan oleh KPDNHEP bertujuan untuk memperkukuhkan perbelanjaan domestik dengan menggalakkan pengguna di Malaysia untuk membeli barangan tempatan selain untuk menggalakkan rakyat Malaysia untuk berbelanja.

“Tentunya antara tujuan utama karnival seumpama ini dianjurkan adalah bagi membantu usahawan kecil tempatan di Kapit dalam memasarkan produk-produk tempatan mereka kepada orang ramai. Antaranya makanan, produk tempatan, kraftangan dan sebagainya,” ujarnya lagi.

Beliau memberitahu, Karnival Kepenggunaan yang telah bermula pada 15 September telah memberikan impak yang psoitif kepada warga Kapit, bukan sahaja dari sudut aktiviti ekonomi malahan dengan pengisian informasi kepenggunaan melalui ceramah yang berkesan, yang telah diadakan sepanjang karnival ini berlangsung.

“Saya dimaklumkan ceramah hak-hak pengguna dan transaksi dalam talian dan penipuan siber telah mendapat sambutan yang menggalakkan dari warga Kapit dengan informasi yang baharu dan amat berguna.

“Kita sedia maklum bahawa tugas dan peranan KPDNHEP dalam menyampaikan maklumat yang telus tidak dapat disangkal lagi dengan pengalaman dari pegawai yang telah lama berkhidmat,” katanya.

Karnival julung kalinya diadakan di Kapit anjuran KPDNHEP dan Pejabat Daerah Kapit turut dimeriahkan dengan Kuiz Kepenggunaan, Pertandingan Teka Berat Saya, Consumer Hunt, Pertandingan Mewarna Kanak-Kanak dan Pertandingan Memasak Menu Sihat.

Karnival tiga hari ini turut disertai sebanyak 20 gerai usahawan tempatan yang menjual produk tempatan mendapat sambutan baik penduduk di Kapit.

Turut hadir, Ketua Setiausaha KPDNHEP, Datuk Seri Hasnol Zam Zam Ahmad, Pengarah KPDHEP Negeri Sarawak, Dato Stanley Tan dan Pegawai Daerah Kapit, Cerisologo Sabut.

Oleh Akun Giman

See author's posts


Andrea Petkovic tarik diri

Bekas 10 pemain teratas Andrea Petkovic dari Jerman menjadi pemain terbaharu yang menarik diri dari kejuaraan tenis Terbuka AS, kata penganjur pada hari Jumaat.

Kenyataan ringkas dari Persatuan Tenis AS mengatakan penarikan  pemanin ranking ke-89, Petkovic, pemilik enam gelaran WTA dan bekas semifinal Terbuka Perancis, akan membolehkan Marta Kostyuk dari Ukraine masuk ke undian utama.

Kejohanan Grand Slam, yang dijadualkan bermula pada 31 Ogos di Pusat Tenis Nasional di Flushing Meadows di New York, telah menyaksikan penarikan profil tinggi kerana ketakutan coronavirus.

Juara bertahan, Rafael Nadal, ranking teratas Wanita, Ashleigh Barty dan pemain nombor dua dunia, Simona Halep adalah antara senarai bintang yang memilih untuk melangkau acara ini kerana kebimbangan mengenai Covid-19.

Tidak jelas apakah itu yang mendorong Petkovic menarik diri.

Pemain berusia 32 tahun itu terpaksa menarik diri terus menyertai Terbuka Australia pada bulan Januari dengan kecederaan lutut yang memerlukan pembedahan pada Februari. Dia menyambung latihan pada Mei dan bermain dalam acara pameran di Berlin pada Julai.-AFP

See author's posts


Sarawak utamakan kerajaan stabil

KUCHING: Sarawak menginginkan sebuah kerajaan yang kuat dan stabil di peringkat persekutuan, kata Ketua Menteri, Datuk Patinggi Abang Johari Tun Openg.

Ketika berlaku ketidaktentuan di Putrajaya pada penghujung Februari lalu, Abang Johari mengakui Kerajaan Gabungan Parti Sarawak (GPS) memilih untuk memberi sokongan kepada pihak yang dianggap mampu mewujudkan kestabilan dan menyokong agenda pembangunan Sarawak.

Menurutnya, kerajaan pusat yang tidak stabil akan membawa kerugian di semua peringkat baik di peringkat nasional mahupun di peringkat negeri.

“Alhamdullilah, Kerajaan Perikatan Nasional (PN) Plus telah terbukti mampu mentadbir negara dengan berkesan khususnya dikala negara menghadapi pandemik Covid-19 sehingga Malaysia diiktiraf antara negara yang terbaik dalam usaha menangani wabak itu.

“Malah, program pemulihan ekonomi pasca Covid-19 juga terbukti dirancang dan dilaksanakan secara tersusum,” katanya ketika merasmikan pelancaran Bulan Kebangsaan dan Kempen Kibar Jalur Gemilang Peringkat Negeri Sarawak di ruang legar Dewan Undangan Negeri (DUN) di sini semalam.

Tegas Abang Johari lagi, pendirian Kerajaan GPS adalah untuk Sarawak melihat kepada keperluannya dengan lebih mikro khususnya dari segi pembangunan prasarana yang begitu penting untuk memangkin pertumbuhan ekonomi negeri.

“Penyediaan hubungan fisikal dan juga bukan fisikal diperhebatkan dalam tempoh dua tahun ini dan ia disambung dalam Rancangan Malaysia Ke-12 sehingga tahun 2030,” jelasnya.

Antara program pembangunan yang dirancang dan dilaksanakan dari perspektif Sarawak termasuk membangunkan jalan raya Pesisir Pantai dan Lebuhraya Kedua atau Second Trunk Road yang bernilai RM11 bilion serta pelaksanaan pelbagai projek infrastruktur dan kemudahan di kawasan Agensi Pembangunan Ulu Rajang (URDA), Agensi Pembangunan Tanah Tinggi (HDA) dan Lembaga Pembangunan Wilayah Utara (NRDA) dengan peruntukan sebanyak RM4.5 bilion kesemuanya.

Pada masa yang sama, Abang Johari mendedahkan kerajaan negeri sedang berusaha gigih untuk mendirikan tiang-tiang telekomunikasi dan setakat ini lebih 170 buah didirikan di seluruh negeri.

“Namun tanpa pembekal perkhidmatan atau penyedia perkhidmatan internet (ISP) program ini tidak akan mencapai matlamatnya,” ujarnya dan menambah, Kerajaan Negeri bertekad untuk melakukan intervensi bagi menyediakan perkhidmatan melalui Sarawak Multi-Media Authority (SMA) dengan kemungkinan penyediaan subsidi agar caj perkhidmatan tidaklah begitu tinggi bagi rakyat di luar bandar.

Langkah itu kata Abang Johari antara program pembangunan yang dirancang dan dilaksanakan mengikut perspektif Sarawak yang mungkin tidak ada dalam perspektif Kerajaan Persekutuan.

“Saya yakin dengan langkah yang diambil oleh Kerajaan Sarawak berdasarkan keperluan Sarawak, negeri ini mampu mencapai tahap pertumbuhan ekonomi yang tinggi dan berupaya menjadi negeri maju dalam masa 10 tahun lagi,” tegasnya.

Pada majlis sama Abang Johari menyempurnakan simbolik penyerahan Jalur Gemilang kepada beberapa buah kenderaan pejabat termasuklah Jabatan Penerangan dan Pos Malaysia.

Oleh Diyana Samsuddin

See author's posts


Pertanian tingkat pendapatan penduduk

KABONG: Pembabitan penduduk dalam bidang pertanian merupakan langkah baik untuk meningkatkan pendapatan sekali gus membantu menjana ekonomi setempat.

Ahli Dewan Undangan Negeri (ADUN) Kabong Mohd Chee Kadir berkata, penekanan terhadap pelbagai projek yang dirancang dan sedang dilaksanakan di bawah Rancangan Malaysia Ke-12 (RMK12) dalam sektor pertanian akan membantu meningkatkan ekonomi negeri ini.

“Sektor pertanian amat penting bukan sahaja membantu meningkat ekonomi penduduk di rumah-rumah panjang melalui pelaksanaan pelbagai projek bahkan ekonomi negeri,” ujarnya ketika berucap pada Majlis Pelancaran Program Jangkauan Pengembangan Komuniti Pertanian (AgriCOP) DUN Kabong dekat sini baru-baru ini.

Chee Kadir berkata golongan petani terutamanya di Kabong ini perlu beralih kepada konsep pertanian moden bagi meningkatkan hasil pengeluaran mereka.

Katanya, konsep pertanian moden dengan pengeluaran hasil yang banyak akan memberi keuntungan kepada pengusahanya.

Jelasnya, antara konsep pertanian yang boleh dilaksanakan ialah pertanian secara fertigasi membabitkan Projek Sistem Tanaman Fertigasi dan penggunaan Struktur Perlindungan Hujan (SPH).

“Sistem pertanian moden bukan sahaja memudahkan pengurusan seharian bahkan boleh meningkatkan hasil pengeluaran tanaman,” ujarnya.

Pendekatan moden itu kata Chee Kadir mampu melonjakkan pengeluaran dan pemasaran produk pertanian dan penternakan selari dengan usaha Kerajaan Sarawak yang mahu menjadi negeri pengeluar makanan atau ‘food basket’.

Kerajaan Sarawak katanya telah meluluskan peruntukan sebanyak RM9 juta untuk melaksanakan program pengembangan seperti ini di seluruh Sarawak.

Menurutnya, pembangunan pertanian di kawasan pedalaman perlu dilaksanakan secara berkelompok supaya pembangunan infrastruktur ladang, seperti jalan ladang dapat dilaksanakan dengan lebih  teratur, seterusnya memudahkan pengangkutan hasil pertanian ke pasaran.

“Usaha ini perlu untuk mencapai visi Sarawak menjadi pengeksport makanan menjelang 2030, di samping perlu berganding bahu memainkan peranan dalam melaksanakan inisiatif kerajaan ini,” jelasnya.

Oleh Adi Safarman

See author's posts


Woan antara 6 positif Covid-19

LIGA PERDANA INGGERIS

PENOLONG pengurus Burnley, Ian Woan semalam dinamakan sebagai salah seorang daripada enam individu di tiga kelab Liga Perdana Inggeris yang positif diuji Covid-19 .

Keputusannya muncul setelah Liga Perdana Inggeris mengumumkan pada awal Selasa bahawa ia telah menguji sebanyak 748 pemain dan kakitangan kelab untuk Covid-19 pada hari Ahad dan Isnin.

Pegawai Liga Perdana tidak menamakan individu yang berkenaan tetapi kenyataan Burnley bekata: “Burnley Football Club dapat mengesahkan bahawa setelah menyelesaikan ujian Covid-19 pada hari Ahad, 17 Mei, penolong pengurus Ian Woan telah positif.”

“Sesuai dengan syarat ketat Liga Perdana dan berikutan ujian positif, Ian sekarang akan mengasingkan diri selama tujuh hari, dengan tujuan untuk diuji lagi minggu bermula Isnin, 25 Mei.

“Ian tidak simptomatik dan saat ini selamat dan baik di rumah. Dia akan terus berkomunikasi rapat dengan kakitangan kelab mengenai penglibatannya semula dalam latihan sebaik sahaja dia bebas dijangkiti virus.”

Kelab-kelab Liga Perdana mula kembali berlatih dalam kumpulan kecil pada hari Isnin setelah protokol mengenai langkah-langkah keselamatan ditandatangani pada hari Isnin

Brighton sebelumnya telah mengesahkan tiga kes positif di kalangan skuad mereka pada tahap berlainan wabak, sementara ujian positif untuk pengurus Arsenal, Mikel Arteta dan pemain sayap Chelsea, Callum Hudson-Odoi memainkan peranan utama dalam keputusan untuk menangguhkan perlawanan pada 13 Mac.

Jumlah kes positif hanya mewakili 0.8 peratus daripada yang diuji dan konsisten dengan ujian meluas serupa yang dilakukan oleh liga utama lain yang berharap dapat menyelesaikan musim ini.

Dua divisyen teratas Jerman mencatatkan 10 kes positif daripada 1,724 ujian dua minggu lalu menjelang aksi hujung minggu lalu.

Lima pemain daripada dua divisyen teratas Sepanyol diuji positif minggu lalu sebelum La Liga kembali ke latihan berkumpulan.

Kelab Liga Perdana berhasrat untuk kembali beraksi pada pertengahan bulan depan, tetapi menghadapi tentangan daripada pemain yang bimbang ke atas kebajikan mereka. – AFP

See author's posts


MOT tingkatkan kerjasama dengan Kerajaan Sarawak

LAWAS: Kementerian Pengangkutan Malaysia (MOT) sentiasa berusaha untuk meningkatkan kerjasama dengan Kerajaan Sarawak pimpinan GPS.

Sehubungan itu, Timbalan Menteri Pengangkutan Malaysia Dato Henry Sum Agong meluangkan masa untuk bertemu dengan Timbalan Ketua Menteri Sarawak Datuk Amar Awang Tengah Ali Hasan di Wisma Sumber Alam, Petra Jaya di Kuching, semalam.

Henry Sum yang juga Ahli Parlimen Lawas turut menyampaikan ucapan tahniah atas pelantikan semula Awang Tengah sebagai Timbalan Ketua Menteri dan sebagai menteri dalam Kabinet Sarawak yang baru mendapat mandat melalui Pilihan Raya Negeri tahun lepas.

Pada masa sama, beliau turut memberi komitmen untuk memastikan kerjasama erat di antara Kerajaan Persekutuan dan Kerajaan Sarawak yang terjalin selama ini kekal utuh dan kukuh demi kesejahteraan rakyat Sarawak.

Selain itu, beberapa perkara membabitkan keperluan penduduk di Utara Sarawak turut dibincangkan secara tertutup.

Oleh ADENG EDRUS

See author's posts


Tun Taib pemimpin terulung

MUKAH: Yang di-Pertua Negeri Sarawak, Tun Pehin Sri Abdul Taib Mahmud dianggapkan sebagai pemimpin terulung pada zamannya dengan dasar politik yang tersendiri.

Demikian pendapat Ahli Dewan Undangan Negeri Tellian (ADUN)  Yussibnosh Balo terhadap beliau yang popular dengan ‘Politik Pembangunan’ itu.

“Saya mengucapkan Selamat Hari Jadi yang ke-84 tahun kepada Tun Pehin Sri Abdul Taib Mahmud. Beliau merupakan pemimpin terulung pada zamannya. Sarawak yang masih mundur telah dapat dibangunkan mengikut acuannya sendiri dengan dasar politik pembangunan yang telah dilaksanakan,” katanya.

Sebagai contoh Daerah Mukah,  ujar Yussibnosh, ia  telah menjadi satu hab pendidikan dengan cogankata ‘dari Taman Rumbia ke Kota Bestari’ semasa beliau mewakili kawasan ini.

“Sememangnya kita yang duduk di Mukah telah merasai banyak perubahan terutamanya dari segi kemudahan asas seperti bekalan air bersih, bekalan elektrik dan jaringan jalan perhubungan yang selesa.

“Tugas kami sebagai wakil rakyat yang mengambil alih tempatnya ialah untuk menyelenggara dan menaik taraf kemudahan berkenaan dengan sebaik-baiknya,” katanya lagi.

Tambahnya, secara keseluruhannya bukan mudah untuk membangunkan Sarawak yang merupakan wilayah yang terbesar di Malaysia namun dengan pasukan yang mantap di negeri ini mampu mengejar pembangunan di Semenanjung Malaysia yang  lebih lima tahun dahulu terbentuk di bawah Persekutuan Malaya.

“Cumanya rakyat di Sarawak masih kurang berpuas hati dengan pembangunan yang telah dikecapi semasa beliau menjadi Ketua Menteri. Apabila kita melihat seluruh ceruk Semenanjung Malaysia kalau dibandingkan dengan Sarawak masih banyak kawasan yang mundur di sana (Semenanjung),” jelasnya.

Kata Yussinosh, apa yang kita lihat ialah kawasan bandar raya di sana lebih maju kalau dibandingkan dengan kita,  namun, di sebalik kemajuan bandar rraya terdapatnya sebahagian kawasan yang lebih mundur dari kawasan kita di Sarawak.

“Kepimpinan Tun Taib saya akui telah membawa banyak perubahan di negeri ini. Sebagai seorang bekas pegawai kerajaan yang pernah bertugas di luar bandar, saya dapat melihat perubahan yang ketara di bawah kepimpinan beliau,” katanya.

Menurut Yussibnosh lagi,  semasa Tun Pehin Taib menjadi wakil rakyat di kawasan Samarahan, kita dapat melihat perubahan Samarahan yang dahulunya hanya mempunyai gerai-gerai kecil pada 90an kini tersergam indah dengan pembangunan drastik sehingga jalan raya menjadi sesak dan bangunan-bangunan komersial serta perumahan tumbuh macam cendawan.

“Semasa Tok Nan menjadi Ketua Menteri selepasnya, Allahyarham Tok Nan mengakui bahawa banyak rizab kewangan kerajaan negeri telah dapat ditingkatkan oleh Tun Taib dan kita merupakan salah satu negeri yang mempunyai rezab yang besar.

“Itulah yang berlaku di bawah dasar politik pembangunan beliau. Saya berasa bangga mempunyai pemimpin sepertinya walaupun banyak tohmahan yang dilemparkan, namun inilah yang berlaku sehingga Sarawak dapat mengecapi kedudukan seperti sekarang bersama Ketua Menteri, Datuk Patinggi Abang Johari Tun Openg yang juga merupakan seorang pemimpin berkelibar meneruskan kepimpinan Sarawak Moden,”  tambah beliau.

See author's posts


180 peserta sertai AgriCOP DUN Meluan

JULAU: Seramai 180 peserta yang terdiri daripada penduduk rumah panjang di Rumah Panjang Nyandang, Nanga Lasi telah menyertai program Agriculture Community Outreach Programme (AgriCOP).

Program selama dua hari tersebut ditutup secara rasmi petang kelmarin yang dirasmikan oleh Ahli Dewan Undangan Negeri (ADUN) Meluan, Rolland Duat Jubin.

Program anjuran Jabatan Pertanian Daerah Julau Dan Pertubuhan Peladang Kawasan Julau / Pakan yang diadakan  untuk kali ke-6

itu bertujuan merapatkan lagi hubungan dan kerjasama antara Jabatan Pertanian dan golongan masyarakat petani dan peladang di kawasan pedalaman dan luar bandar serta memberi pendedahan secara langsung mengenai teknologi pertanian yang terkini melalui syarahan, pameran, model serta demonstrasi pertanian.

Dalam masa sama, ia meningkatkan pengetahuan, kesedaran dan kemahiran pelbagai golongan sasaran dalam sektor industri pertanian meningkatkan pengeluaran kualiti hasil dan produk pertanian dan seterusnya meningkatkan pendapatan dan sosioekonomi mereka seperti yang dihasratkan oleh kerajaan.

Rolland Duat pada majlis penutupan program AgriCOP tersebut memaklumkan bahawa beliau telah memperolehi peruntukan RM120,000 untuk mengadakan 8 siri program tersebut dan RM1 juta untuk projek penanaman Durian Musang King di kawasan Dewan Undangan Negeri (DUN) Meluan.

“Saya mengharapkan semua peserta dan masyarakat di Meluan yang terlibat memastikan projek ini berjaya seperti yang dihasratkan oleh kerajaan,” katanya.

Beliau juga telah memuji usaha Jabatan Pertanian Bahagian Sarikei yang telah berjaya menganjurkan program ini.

Pada majlis sama, Rolland turut menyerahkan cek berjumlah RM70,000 untuk 16 Biro Wanita dan enam Jawatankuasa Kemajuan dan Keselamatan Kampung (JKKK) kawasan Lasi.

Turut hadir, Penasihat Biro Wanita DUN Meluan, Ulat Pengarah, Setiausaha Politik Ketua Menteri Sarawak, Brian Fung Kok Shiun dan wakil Pegawai Petanian Bahagian Sarikei, Embuas Bandar.

See author's posts


Paris SG pecah ‘sumpahan’?

SETELAH bertahun-tahun gagal memenuhi kehendak mereka di Eropah, Paris Saint-Germain mempunyai 90 minit lagi untuk layak ke final Liga Juara-Juara UEFA berikutan kemenangan dramatik mereka ke Atalanta semalam, dan jurulatih Thomas Tuchel kini tahu “semuanya mungkin” untuk pasukannya .

Paris SG sekali lagi berada di ambang penyingkiran mengecewakan daripada Liga Juara-Juara ketika mereka ketinggalan 1-0 kepada  Atalanta pada minit ke-90 di Lisbon, di mana semua perlwanan peringkat terakhir dimainkan setelah ‘lockdown’ Covid-19 yang panjang.

Tetapi jaringan Mario Pasalic pada minit ke-27 untuk pasukan dari Itali itu akhirnya dibatalkan oleh Marquinhos, yang menolak bola masuk pada minit-minit terakhir.

Kemudian, tiga minit dalam masa kecederaan, Kylian Mbappe membuka ruang untuk pemain gantian Eric Choupo-Moting menjaringan gol kemenangan.

“Gol-gol datang sangat lewat tetapi kami memang layak mendapat kemenangan. Kami tidak pernah berhenti percaya atau menyerang,” kata Tuchel, yang pasukannya akan menghadapi Atletico Madrid atau RB Leipzig di separuh akhir, yang pertama untuk kelab sejak 1995.

“Pemain-pemain saya yang masuk sebagai pemain gantian memberi impak besar. Kami layak mendapatkannya, kami membuat nasib kami sendiri.”

Tidak hadir dalam perlawanan penentuan Liga Juara-Juara dalam dua musim terakhir kerana kecederaan, Neymar cemerlang di sini, tidak pernah berputus asa. Dia mencipta gol penyamaan dan memainkan peranan dalam menyumbang gol kemenangan.

Mbappe hanya cukup cergas untuk bermain setengah jam terakhir, setelah diketepikan kerana kecederaan pergelangan kaki, tetapi kepantasan beliau di bahagian sayap kiri menyebabkan Atalanta tertekan di peringkat akhir perlawanan dan dia melakukan hantaran untuk gol kemenangan.

– Choupo-Moting membuat tanda –

Paris SG akan berharap bintang Perancis itu dapat memulakan aksi separuh akhir Rabu depan, tetapi terima kasih kepada Choupo-Moting bahawa mereka akan benar-benar berada di sana.

“Kami sudah memenangi empat gelaran musim ini tetapi yang paling penting adalah yang ini,” kata penyerang dari Cameroon itu.

Mereka telah tersingkir di pusingan kedua sejak tiga tahun lepas, tetapi gol Choupo-Moting menyaksikan mereka memecah siling kaca pada hari yang sama Paris SG menandakan ulang tahun ke-50 mereka.

Dia sebelumnya tidak pernah menjaringkan gol dalam Liga Juara-Juara dan mungkin lebih dikenang  di atas kegagalan beliau menjaringkan gol ketika berhadapan dengan pintu gol terbuka dalam perlawanan melawan Strasbourg.

Kontrak Choupo-Moting berakhir pada bulan Jun tetapi dia bersetuju untuk kekal selama dua bulan untuk memainkan peranan dalam ‘Final Eight’ setelah kontrak Edinson Cavani – penjaring terbanyak sepanjang masa Paris SG – tamat dan dia berpindah.

Oleh itu, pemain berusia 31 tahun itu masuk menggantikan Mauro Icardi yang tidak berkesan di peringkat akhir perlawanan. Walaubagaimanapun, dia turut di jangka memain sedikit peranan dalam aksi separuh akhir nanti.

Mbappe sudah siap sedia untuk tresenarai dalam kesebelasan utama dan Angel Di Maria akan kembali daripada penggantungan, walaupun Marco Verratti mungkin tidak dapat diturunkan kerana masih cedera.

“Terdapat perbezaan besar antara bermain dengan atau tanpa Kylian,” kata Tuchel.

“Itu jelas, dan sama dengan Marco dan Angel. Sekarang kita mempunyai enam hari untuk Kylian kembali ke tahap terbaik. “Saya tidak pasti mengenai Marco, tetapi kami berada dalam empat terakhir, semuanya mungkin.” – AFP

See author's posts


Lawas rancak membangun melalui RMK-12

LAWAS: Rakyat menghargai Pembentangan Rancangan Malaysia Ke-12 (RMK-12) oleh Perdana Menteri, Datuk Seri Ismail Sabri Yaakob yang tidak meminggirkan keperluan rakyat diutara Sarawak.

Malahan dalam pembentangan RMK-12 itu membabitkan Projek Pembinaan Jalan sepanjang 6.5 kilometer dari sempadan Ba’kelalan ke Kompleks CIQ dan terus ke Lawas diluluskan untuk dilaksanakan.

Perintis yang membina kepada hala tuju strategik bertemakan ‘Keluarga Malaysia – Makmur, Inklusif, Mampan’ membabitkan peruntukan RM400 bilion di Parlimen Lawas adalah atas usaha berterusan Timbalan Menteri Kementerian Pembangunan Luar Bandar terdahulu Dato Henry Sum Agong yang kini menjawat sebagai Timbalan Menteri Pengangkutan Malaysia.

Projek Pembinaan Jalan sepanjang 6.5 kilometer dari sempadan Ba’kelalan ke Kompleks CIQ terus ke Lawas dengan spesifikasi Jabatan Kerja Raya (JKR) piawaian R1 berturap serta beberapa jambatan yang diluluskan dalam RMK-12 juga diluluskan KPLB.

Ini penting kerana Indonesia akan memindahkan pusat pentadbirannya ke Kalimantan dan ini pastinya akan menjadi salah satu penghubung daripada Kalimantan, Indonesia ke Malaysia khususnya bahagian Utara Sarawak.

Selain itu, Ahli Parlimen Lawas itu juga telah berjaya menyenaraikan projek pembinaan jalan dari Kampung Murud Suang ke Kampung Long Tengoa, Lawas yang melibatkan pembinaan jalan baru sepanjang 20 kilometer dengan standard JKR R1 selain empat buah jambatan dan semuanya telah dilulus untuk perlaksanaan dalam fasa RMK-12 bermula tahun 2022.

Henry Sum yang dihubungi menjelaskan, beberapa projek berimpak tinggi telah diluluskan oleh perdana menteri yang akan menambah landskap pembangunan Lawas.

Ini melibatkan pembinaan Maktab Rendah Sains Mara (MRSM) Lawas dan sebatang jalan di Trusan dari Mengkalap (Murud Suang) ke Long Tengoa di seberang Sungai Trusan.

Ahli Parlimen Lawas itu juga mengucapkan terima kasih kepada Kerajaan Sarawak pimpinan Ketua Menteri Datuk Patinggi Abang Johari Tun Abang Haji Openg atas sokongan dan perihatin dengan rakyat di Lawas dan Sarawak amnnya.

Malahan kerjasama yang jitu dengan Timbalan Ketua Menteri merangkap ADUN Bukit Sari Lawas Datuk Amar Haji Awang Tengah Ali Hassan telah memantapkan lagi usaha memajukan Lawas ke satu tahap yang tidak pernah dibayangkan rakyat Lawas.

Oleh ADENG EDRUS

See author's posts


Syarikat penerbangan tumpu model pesawat lebih cekap kos, mampan

KUALA LUMPUR: Memandangkan dunia penerbangan bersedia untuk mencapai pemulihan pasca pandemik maka, permintaan bagi membeli pesawat juga sebahagian besarnya akan menumpukan model yang lebih ekonomi bagi kewangan syarikat penerbangan dan kemampanan jangka panjang.

Ketua Pengarah Persatuan Penerbangan Asia-Pasifik, Subash Menon berkata, syarikat penerbangan mengalami kerugian selain hutang tertunggak yang terpaksa ditanggung sejak pandemik Covid-19 mula melanda.

Beliau berkata, penstrukturan semula kumpulan pesawat secara besar-besaran dijangka tidak dilaksanakan oleh mana-mana pengendali syarikat penerbangan.

Ini kerana langkah untuk membuat pesanan baharu atau menyusun semula kumpulan pesawat memerlukan pelaburan besar dengan syarikat penerbangan akan menanggung hutang yang banyak untuk membayar balik bagi beberapa tahun pertama, katanya.

“Tumpuan syarikat penerbangan benar-benar terarah kepada pesawat yang lebih ekonomi iaitu cekap kos dan bahan bakar, memandangkan pasaran telah mengalami penyusutan sejak 14 hingga 15 bulan lepas…mereka juga menekankan faktor kelestarian bagi mendorong pengurangan jejak karbon.

“Saya berpandangan masa depan berada pada hala tuju itu, pesawat lebih optimum untuk memaksimumkan perolehan selain lebih mesra iklim,” katanya pada webinar Airbus Malaysia Connect di sini pada Khamis.

Subash berkata demikian semasa sesi bertajuk ‘Memulakan Kembali Penerbangan dalam Dunia Pasca-COVID’ yang dimudah cara oleh Ketua Negara Airbus Malaysia, Raymond Lim.

Dalam sesi yang sama, Presiden Airbus Asia-Pasifik, Anand Stanley pula berkata, tumpuan pembuat pesawat lebih kepada pemulihan berbanding peningkatan permintaan.

Beliau berkata, pemulihan dijangka bermula daripada pasaran domestik dan disusuli pasaran perjalanan jarak jauh.

Beberapa pesawat yang beroperasi pada masa ini kebanyakannya merupakan pesawat baharu dan cekap memandangkan syarikat penerbangan mendapati ia lebih cekap kos dan mampan, sekali gus keadaan itu lebih baik untuk operasi mereka, katanya.

Beliau berkata, apabila mencari pesawat baharu, model A350 dan neo seperti A330neo dan A320neo menjadi pilihan syarikat penerbangan, didorong sebahagiannya oleh kecekapan manakala pesawat generasi lebih baharu seperti A321XLR akan menjadi pilihan terbaik bagi dunia pasca pandemik.

“Kami berpandangan kecekapan merupakan faktor pengubah justeru, A330 neo dan A350neo akan kembali menjadi pilihan dan kita akan mula menyaksikan pemulihan dengan pesanan akan mula diterima.

“Tumpuan kami kini bukan kepada pesanan sebaliknya bekerjasama dengan pelanggan, membantu mereka menerusi penyelesaian membantu ke arah mencapai pemulihan secepat yang mungkin,” katanya.- Bernama

See author's posts


22 TERKORBAN dalam pesawat terhempas

KIEV: Sekurang-kurangnya 22 orang termasuk anggota kadet tentera maut selepas sebuah pesawat tentera Ukraine terhempas berhampiran Kharkiv di timur negara itu semalam.

Timbalan Menteri Dalam Negeri, Anton Gerashchenko ketika mengesahkan perkara itu kepada AFP turut memberitahu dua lagi mangsa parah.

“Kebanyakan mangsa adalah penuntut Universiti Tentera Udara Kebangsaan Kharkiv,” kata kenyataan rasmi tentera udara negara itu dalam satu kenyataan.

Pesawat berkenaan dinaiki 27 orang dengan 20 daripadanya adalah anggota kadet dan tujuh kru.

Ketika ini, pihak berkuasa masih menjalankan kerja mencari dan menyelamat di lokasi kejadian.

Pesawat berkenaan terhempas pada 8.50 malam waktu tempatan, dua kilometer dari pangkalan tentera Chuhuiv.

Menerusi foto yang dikeluarkan oleh pasukan penyelamat, bomba melakukan kerja-kerja memadam kebakaran bangkai pesawat berkenaan.

Pesawat itu dikatakan terbakar selepas terhempas dan bomba berjaya memadam kebakaran selepas sejam.-AFP

See author's posts


24 menteri, timbalan menteri kena pecat

BANGKOK: Junta tentera Myanmar memecat 24 menteri dan timbalan menteri serta menamakan 11 pengganti dalam pentadbiran baharunya selepas melakukan rampasan kuasa.

Pengumuman dibuat melalui stesen televisyen Myawaddy milik tentera mengenai pelantikan baharu portfolio kewangan, kesihatan, penerangan, hal ehwal luar negeri, pertahanan, sempadan dan hal ehwal dalam negeri.

Langkah itu dilakukan beberapa jam selepas tentera mengisytiharkan darurat setahun dan melantik seorang jeneral sebagai pemangku presiden selepas pemimpin awam, Aung San Suu Kyi dan pegawai kanan Liga Demokrasi Kebangsaan (NLD) ditahan.

Beliau dan pemimpin kanan lain NLD ditahan dalam serbuan awal pagi Isnin lalu, beberapa jam sebelum sesi pertama sidang Parlimen bagi penggal baharu bermula.

Mereka yang berada di ibu kota komersial Myanmar, Yangon mengalami gangguan sistem telekomunikasi yang meluas manakala bank ditutup dan tentera yang keletihan terus melakukan rondaan di jalanan.

CNN melaporkan hanya saluran TV Myawaddy dikendalikan tentera yang dapat diakses di televisyen, dengan semua saluran berita lain disekat.

Perebutan kuasa oleh tentera berlaku selepas ia mengancam minggu lalu untuk ‘mengambil tindakan’ atas tuduhan penipuan dalam pilihan raya November tahun lalu yang menyaksikan NLD menang besar.

Parti pembangkang disokong tentera yang dilancarkan sebelum pilihan raya itu hanya memenangi 33 daripada 476 kerusi manakala NLD yang dipimpin Suu Kyi memenangi 396 kerusi dalam pilihan raya itu.

Tentera berkata darurat perlu diisytiharkan untuk memelihara kestabilan negara dan menuduh Suruhanjaya Pilihan Raya negara itu gagal menangani penyelewengan besar-besaran dalam pilihan raya 8 November lalu.

Menurut kenyataan ditandatangani Pemangku Presiden baharu Myint Swe, yang pernah menjadi naib presiden, Suruhanjaya Pilihan Raya Kesatuan (UEC) gagal menyelesaikan penyelewengan daftar pemilih dalam pilihan raya umum itu.

Kenyataan sama turut menuduh ada ‘pertubuhan parti lain yang cuba merosakkan kestabilan negara’.

“Berikutan keadaan ini harus diselesaikan menurut undang-undang, keadaan darurat diisytiharkan dan tanggungjawab perundangan, pentadbiran serta kehakiman diserahkan kepada Jeneral Min Aung Hlaing,” katanya.-AFP

See author's posts


PPTel komited digitalisasi ekonomi S’wak

KUCHING: Berikutan aspirasi Kerajaan Sarawak untuk mendigitalisasi ekonomi Sarawak melaui program transformasi, satu inisiatif telah diambil oleh Sarawak untuk meletakkannya di mata dunia tahun depan.

PP Telecommunications Sdn Bhd (PPTel), sebuah syarikat yang berasal dari Sarawak sedang dalam proses mendapat akreditasi tertinggi dari Uptime Institute iaitu Tier IV untuk Rekabentuk dan Operasi bagi Pusat Data PPTEL yang akan sedia pada suku pertama tahun depan.

Akreditasi ini adalah yang pertama di Malaysia dan Borneo di mana upacara menandatangani anugerah akan diadakan pada 30 Jun ini di Kuala Lumpur.

“Untuk mendapat pensijilan Tier IV yang diiktiraf antarabangsa memerlukan tenaga mahir untuk mengurus Pusat Data.

“Ini akan memberi peluang pekerjaan kepada warga Sarawak untuk mendapat pertauliahan dan bekerja dengan organisasi seperti PPTel yang dikitiraf antarabangsa di sini,” kata Pengerusi PPTel, Abang Adillah Izzarim .

“PPTel adalah komited kepada usaha Kerajaan Sarawak dalam Program Transformasi Digital dan kunci utama untuk menjayakan projek ini adalah perhubungan antarabangsa ke hab telekomunikasi wilayah di Singapura menerusi Batam Sarawak Internet Cable System (BaSICS dijadualkan bersedia secara komersil pada Disember tahun ini dan rangkaian fiber optik yang menghubungkan sempadan Kalimantan, Indonesia dan Brunei akan juga menghubungkan semua kawasan di Sarawak,” kata Adillah.

Beliau berkata, organisasi yang terlibat dalam proses kritikal tidak boleh mengalami kejatuhan di dalam server yang perlu menggunakan Pusat Data berperingkat yang tertinggi untuk memastikan tidak adanya gangguan bekalan elektrik untuk sistem penyejukan dan server.

“Mengambil kesempatan sumber boleh diperbaharui menerusi empangan di Sarawak, Pusat Edge Data PPTel boleh membekal kuasa yang cukup untuk server cloud.

“PPTel juga melihat kepada tahap yang paling tinggi iaitu status Gold untuk Operasi Pusat Data untuk diiktiraf sebagai “GOLD” daripada Institut Uptime apabila ia bersedia secara komersil,” Adillah.

Oleh Connie Chieng

See author's posts


Tampung vaksinasi golongan berkeperluan khas

SIBU:Proses vaksinasi fasa kedua akan diadakan di Pusat Agape Sibu untuk menampung lebih ramai orang berkeperluan khas mendapatkan suntikan vaksin Covid-19.

Setiausaha Persatuan Kanak-kanak Berkeperluan Khas Sibu, Dr. Toh Teck Hock memberitahu, masih ramai orang berkeperluan khas yang mendaftar di pusat tersebut tidak mendapat slot untuk suntikan vaksin kali ini.

“Kami masih menyiapkannya dan mudah-mudahan seramai 800 orang berkeperluan khas akan dimasukkan dalam fasa kedua itu nanti. Kami masih mempunyai beberapa orang berkeperluan khas termasuk mereka yang mengalami kecederaan saraf tunjang tetapi tidak dapat menerima suntikan vaksin.

“Organisasi lain tidak berjaya mengumpulkan mereka dalam masa yang tepat, jadi mereka akan dimasukkan ke dalam fasa kedua nanti,” jelasnya kepada pemberita hari ini.

Dr . Toh yang juga pakar pediatrik berkata, terdapat kira-kira 7,000 orang yang berdaftar di Klinik Peringatan Law King Howe Pusat Agape, dengan kira-kira 700 orang daripadanya berusia 18 tahun ke atas.

Beliau menegaskan, penting untuk menyokong orang berkeperluan khas terutama mereka yang mempunyai autisme atau kecacatan intelektual dengan mewujudkan pusat vaksinasi yang mesra untuk mereka.

Katanya, kerana ketidakupayaan mereka, persekitaran yang ramah adalah penting untuk membolehkan mereka tenang sehingga proses vaksinasi dapat berjalan dengan lancar.

“Ketika kami merancang pusat vaksinasi, kami ingin mempertimbangkannya, kami perlu memastikan tempat itu tidak terlalu bising, tidak terlalu sesak. Jadi, memilih pusat vaksinasi tidak semudah yang difikirkan.

“Persekitaran yang ramah ini penting bagi mereka kerana ia membantu mereka dan untuk mengelakkan mereka daripada mendapat tekanan ‘stress’ ketika menerima vaksin,” katanya.

Sementara itu, Pengerusi Methodist Care Center (MCC),  Soon Kong Tiong berkata, terdapat seramai 160 orang dewasa dan ibu bapa mereka akan menerima vaksinasi masing-masing.

Presiden Persatuan Autistik Sibu (SAA), David Ngu pula memberitahu, tidak ada pelajar atau kanak-kanak yang akan diberi vaksinasi pada masa ini kerana persatuan itu hanya melakukan program intervensi awal.

Untuk Sukan Olimpik Khas, kira-kira seramai 50 atlet dan ahli keluarga mereka mendaftar untuk vaksinasi.

Ngu menceritakan pengalamannya di mana terdapat beberapa orang berkeperluan khas yang enggan diberi vaksinasi kerana ketakutan. Dia mengatakan bahawa guru harus datang untuk menenangkan mereka agar diberi vaksin.

“Jadi, itulah sebabnya, persekitaran yang tidak asing lagi, orang yang sudah biasa mesti disediakan untuk orang berkeperluan khas ini sehingga vaksin dapat diberikan kepada mereka,” kata Ngu.

Pusat Agape Sibu sedang menjalani proses vaksinasi dari 16 hingga 18 Jun. Seramai 750 orang berkeperluan khas dan ibu bapa mereka akan diberi vaksin dalam tiga hari ini.

Oleh AKUN GIMAN

See author's posts


JAKU TUAI IBAN: Jaku Sebar

DALAM minggu tu kitai deka macha sereta belematika sebansa litaricha sanggah-dilah bansa Iban ti dikumbai “Jaku Sebar”, nampung iya ti udah dichelak dalam Tusun Ke-6 dalam minggu dulu tu kemari.

Jaku tuai kitai Iban ti dikumbai “Jaku Sebar” tu tebilang bendar dikena raban bansa Iban bejaku ngemaruhka diri dalam mayuh sukut, baka ari sukut ulah enggau jelekah, jaku enggau seru, lalu pia mega, ari sukut penemu ti deka dipansutka, nyangka lagi penemu ti dipansutka enda sepeninggi tuntun ti disadang orang mayuh ke ninga. Naka iya ke dikeingatka, asai ti bedau kala kitai tedingaka siku-siku Iban ke bejaku ba daun pengerami enggau tekang pengabang kala berengkah bejaku lalu madahka diri mayuh sekalika dalam penemu. Peneleba asal kitai Iban, iya nya iya ngepunka jaku diri ngena subuk jaku ti ngumbai diri rapas penemu, kurang bekal; tang mansal diri ngereja laban diri enggai ngelebuka asuh enggau pinta Tuai Rumah sekalika orang ke empu pengawa tauka pengerami nya.

Pia mega Jaku Sebar sigi sigat amat diguna kena besabi enggau nunduk-ensuruk ketegal penyilap, pengilap, penyaru tauka penyalah mulut diri-empu ti udah kelelanjur sebut, penyalah dilah ti udah telansur telah, tauka ulah jelekah ti udah bisi tekelanjur dikereja ke nyau tepediska orang ke alai besabi tauka alai minta ampun nya. Iya ke bepenyalah nya ukai semina besabi enggau minta ampun ba ujung mulut aja, tang mega ba ati enggau pemereti. Iya madahka diri enda nyeliahka ukum tauka tunggu ti udah diletakka nitihka pematut ti meruan ditaga dalam undang-undang, tauka enggau atur tuai, tang amat ga penyalah iya ti udah nya enda disimpan panjai-sepanjai ti ngujungka nyadi dengki enggau dendam.

NGERARA KEK TIKAH

Nyadi aku tu dipinta sida apai-indai (sanu) enggau apai-indai (sanu) ngerara kek tikah enggi (sanu) seduai (sanu) tu, baka ke lemai tu.

Tudah aku tu diasuh sida iya ngambuh,

Nya alai ngambuh mega tudah aku,

Tang kadaka aku tu lagi

Landik ngambuh tukuh, terus nyepuh pedang besuran.

Diasaka sida nyila,

Au nyila mega aku nitihka asuh.

Tang mih aku tu enda nyadang diri tu lagi

Landik nyila bila pakan.

Laban aku tu, itah enda baka buah kubal

Ke mansau ulih nenchang;

Itah enda baka buah nangka,

Mansau ulih ngerumbang.

Tak baka reti orang ke tinduk di padang kerengit,

Tinduk aku tu garing-garing, gali lading-lading;

Bebungkur muak ke pala, ayan ga mang ke burit,

Tipas enggau jari kanan, tawis enggau jari chawit.

Ah! Naka ga pemerinsa, buku pemensena

Keruan enda seranta nadai kelambu.

Baka reti orang ke belanda aku tu

Ngerembang babas repa, neresa madang benta,

Dini alai lengan aku enda selitan diempa gelata

Isi besuri bepedi enda meiga-iga,

Ah! Naka ga pemerinsa, buku penyeranta

Keruan enda mensena nadai baju.

Indah enda baka orang ke berumah aku tu lagi

Di tanah renjan tebiang

Betiang udu runjing;

Endang disadang

Diri ke berenyang dipuputka ribut.

Indah enda baka orang ke ngelabuhka sauh

Di ai nunggang, riam nyegang di tisi tebing;

Sigi aku nyadang diri enda tan nugang

Kena sintak pasang

Ke begulang besintak surut.

Tang ka pan enda mansal diri,

Kati ku kereja tau tak tebelenga enda diadu,

Kati ku pengawa tak dilengka lalu diketu dih!

Diatu baru aku deka nusun

Ari pun buluh bauh,

Nguji deka ngerintai jaku tuai selangking tumbuh,

Nyara sekeda jaku Dayak

Satu enggau sa, lansa enda mayuh.

Aku nguji ngesuhka laja ipuh

Nyangka ukur iya lagi

Tekelambungka Selepung, tepelunggangka Simanggang

Ngumbang Simpang Sungai Keruh.

Ku anak ati tu,

Betati deka ngiching iya ari Mengeri Maling

Ngichaka iya bisi dipending bala mayuh.

Tang mih, tak nadai endar anak bekal tu;

Laban jungkal tu tak kesal meunggar-unggar,

Peluh aku tu tak merebujuh jempuk tubuh,

Laban nangika anak penemu tu lagi

Bisi tepejuh, lelang jauh

Nyelalang limpang.

Pengudah meri jaku sebar, nya baru lemambang lalu terus ngerara Kek Tikah, iya nya pekara pun ti endang deka dikenataika iya ngena jaku tuai ti berambai sereta bebungai.

JAKU SEBAR KE-12

Jaku sebar ti keduabelas tu nyamai disebut sereta lanchat dikena orang ke tuai lebuh iya melasar jaku diri berindik ari subuk penemu ti madahka diri nadai tentu penemu ti menyana enggau penyikar ti menuku dikena ngereja asuh orang ke bisi naruh pengandal ati ba iya. Nya alai ku sida:

“Nya alai tudah pangan tu tak baka ke luba-luba, chua-chua, diasuh orang bejaku ngatur kereja lalu nyanggup. Tang tu ukai ketegal aku lebih tau, lebih pandai, lebih nemu ari kita mayuh nya. Alai aku nyanggup laban aku enggai ngelebu sida ke ngasuh, lalu enggaika pengawa tu tau tak tebelega enda diadu, betagai enda diintu, tejanggal lalu diketu. Tang mih ikas anak penemu enggau penau aku tu:

Itah enda bidar Laut Layar,

Semuti umbas dikena belayar kandang sungai;

Baka tungkang Laut Semarang,

Semina umbas dikena berundang ngarang jeremai;

Baka bandung Laut Kabung

Semuti bisi jerubung, nadai lantai”.

JAKU PENUTUP PENGUJUNG PROGRAM

Jaku sebar ti nyadika penutup karang tu deka mandangka jaku sebar nya diguna nyadika jaku penutup ba pengujung program ti ditaburka ari radio enggau ba pengujung jurai ti alai mantaika keretas-kereja ba daun simposium, seminar, sekalika jurai besai ti bukai. Jaku sebar nya dipansutka munyi tu:

“Sebedau aku ningkilka diri ari randau tu, aku ngarapka pekara ti dikenang bisi batang, jadika penyakang tungkat pengingat; pekara dikejaku bisi penyiru, manah tiu tau ke sulu ngelekatka adat; lalu pia mega, pekara ti diratan bisi tipan, manah ramban, tau ke teladan nyurat sempekat.

“Enti nyema kenang aku tu bisi didinga kita nyimpang, anang mega nuduh aku limpang tembu bekenang enggau aki kitai Bunsu Belelang ke mai nyerang ke menua Dabung Mayang maya ujung nebang, tang tak upang ga serang, rumbau ga kayau. Laban aki kitai Bunsu Belalang tembu tak gagau bara rindang ngadingka sinang. Baka nya mega enti kita bisi ninga kenang aku tak ngigau ari batang jauh lelang, anang mega lalu nuduh aku majau berandau enggau aki kitai Bunsu Nabau ke bebai ngayau ke menua Sepulau Ajau maya badu ngetau, tang tak rumbau ga kayau, upang ga serang. Laban aki Bunsu Nabau tembu ngarau ngaduka likau ke nyembayau baruh berang.

“Nya alai aku besedia nerima seleti enggau seruri ari kita peninga mayuh, kelebih agi kita peninga ke endang angkun rinduka kenang dalam program tu”.

Jaku sebar ti kedua tu mudah amat dikeingat sereta rumpas amat disebut, dikena nutup jaku ti alai mantaika keretas-kereja rambau Iban besimposium:

“Dikena aku nutup enggau nyurutka diri ari jurai tu, dia aku ngarapka pekara ti dikerandauka dalam awak jam ti kurang lebih 45 minit tu tadi, tau bisi diserenih, disuling sereta dipegunaka kitai sama-sama dikena kitai mensiang ayu enggau ngelimbu semengat kitai ke idup segulai sejalai beraban bansa dalam menua tu. Lalu pia mega, enti reti utai ti ditusi tu tadi bisi salah munyi, tesat reti, anang ga semua kitai ke ba daun simposium tu lalu nguing ke tisi, begedi’ ati, tang beri mih aku pemereti luar kekira. Enti sipat jurai aku tu tadi bisi pimpat ngasuh salah anggap, anang ga lalu beguai mutap lalu ngumbai iya mapap, tang ajar aku bejimat-jimat, beradat enggau jalai bebasa. Enti selit jaku aku tu tadi didinga kita mayuh bisi enda janit, tang udu bebelit, anang mega beguai tak ngait jung michit, tang beri aku genselu batu-pengait beruit dikena kitai bela betarit-tarit merajaka litaricha enggau budaya kitai bansa. Terima kasih”.

See author's posts


Aaron, Wooi Yik dilantik duta 100PLUS

BEREGU lelaki negara, Aaron Chia dan Soh Wooi Yik menerima suntikan semangat menjelang Olimpik Tokyo 2020 apabila dilantik sebagai duta minuman isotonik nombor satu Malaysia, 100PLUS.

Persetujuan pelantikan pasangan beregu itu bagi tempoh dua tahun dimeterai dalam satu majlis di Akademi Badminton Malaysia (ABM) baru-baru ini.

Ketika ditemui pemberita, Aaron menyifatkan permeteraian perjanjian bersama 100PLUS sebagai motivasi untuk lebih berusaha dan bekerja keras meraih kejayaan pada temasya sukan terbesar dunia itu, tahun depan.

Aaron berkata beliau juga tidak menganggap penajaan daripada 100PLUS itu sebagai satu tekanan untuk membuktikan kejayaan, sebaliknya menjadi inspirasi untuknya menempa nama di pentas dunia.

“Memang saya fikir banyak kali sebelum menerima tawaran itu, tetapi tanpa apa-apa kejohanan sekarang, sokongan daripada 100PLUS ini memberi motivasi pada kami untuk terus bermain badminton.

“Kami berjanji akan beri yang terbaik untuk pastikan kami memperolehi pingat pada kejohanan yang disertai nanti,” katanya.

Selaku duta 100PLUS, gandingan lelaki negara itu akan memakai pakaian rasmi dengan logo jenama produk berkenaan bagi setiap perlawanan.

Dalam pada itu, pengurus pemasaran kanan 100PLUS Leong Wai Yin turut berjanji untuk memberikan insentif kemenangan kepada pemain tajaannya sekiranya mereka berjaya mencipta nama di Sukan Olimpik Tokyo nanti.

“Sudah pasti kita akan beri sesuatu kepada pemain jika menang pingat di Tokyo nanti, namun jumlahnya masih belum diputuskan. Kita akan beri ganjaran untuk pastikan mereka terus bermotivasi,” katanya.-Bernama

See author's posts


Impian Sheirviana Mathew tercapai

SIBU: Impian Sheirviana Mathew untuk memiliki set peralatan sukan boccia akhirnya menjadi kenyataan selepas syarikat korporat dan masyarakat memberikan sumbangan.

Kaunselor Teo Boon Siew yang mewakili Pengerusi Majlis Daerah Luar Bandar Sibu (MDLBS), Sempurai Petrus Ngelai menyerahkan sumbangan kepada bapa Sheirviana, Mathew Galang, petang tadi.

Set peralatan sukan boccia bernilai hampir RM20,000 diimport dari Korea, hasil kutipan derma orang ramai dan syarikat korporat.

Sheirviana, 25, (cerebral palsy) pemenang pingat gangsa sukan boccia pada Para Sukma ke-20 Kuala Lumpur kini sedang menjalani latihan di Pusat Sukan Komuniti Azman Hashim, Sibu Jaya.

Sementara itu, Sempurai dalam teks ucapannya merasa bangga kerana Amcorp mengambil inisiatif sendiri untuk membantu atlet paralimpik dengan menyediakan tempat untuknya di Pusat Sukan Komuniti Azman Hasmin dan memberikan peralatan kepadanya.

Beliau yakin usaha baik Amcorp ini akan diikuti oleh syarikat korporat lain untuk melaksanakan tanggungjawab sosial korporat (CSR) mereka dengan membantu atlet paralimpik yang berpotensi untuk cemerlang di peringkat antarabangsa.

“MDLBS akan terus menyokong usaha syarikat korporat untuk membantu atlet paralimpik dan berharap dengan bantuan sebegini akan melahirkan lebih ramai atlet yang cemerlang sama atlet biasa atau paralimpik dari Sibu Jaya,” jelasnya.

Beliau pasti dengan kemudahan yang disediakan di Pusat Sukan Komuniti Azman Hashim akan melahirkan atlet-atlet sekarang dan akan datang yang akan mewakili Sibu dan Malaysia.

Turut hadir ialah Setiausaha MDLBS, Ng Siang Wei dan Ketua Balai Polis Sibu Jaya, Inspektor Rodua Tayo.

Oleh AKUN GIMAN

See author's posts


Malaysia, India perkukuhkan kerjasama

KUALA LUMPUR: Industri sawit Malaysia terus mendapat perhatian antarabangsa apabila negeri Telangana di India menyatakan hasrat untuk memohon bantuan kepakaran negara ini dalam bentuk pemindahan teknologi berkaitan industri sawit yang merangkumi aktiviti pengurusan tanaman sawit, pemprosesan minyak sawit, dan ekosistem industri tersebut.

Perkara ini telah disampaikan melalui telesidang antara Menteri Perusahaan Perladangan dan Komoditi, Dato’ Dr. Mohd Khairuddin Aman Razali dengan Menteri Hal Ehwal Pertanian, Pengguna dan Sivil Telengana, Singireddy Niranjan Reddy yang diadakan semalam.

India merupakan pengguna minyak sawit terbesar dunia yang memerlukan 25 juta tan minyak sayuran dan lelemak untuk kegunaan domestik setahun, berhasrat untuk mengimport minyak sawit serta hasil komoditi dari negara ini.

Peluang ini akan digunakan oleh Malaysia untuk meningkatkan pasaran minyak sawit Malaysia ke India dengan lebih meluas melalui promosi dan kerjasama yang boleh dilaksanakan bersama kerajaan negeri Telengana.

Selain daripada industri sawit, pihak kerajaan negeri Telengana juga berminat untuk memulakan penanaman buluh memandangkan Malaysia mempunyai pelbagai jenis buluh terbaik di dunia.

KPPK amat mengalu-alukan hasrat tersebut dan bersedia untuk bekerjasama dalam berkongsi kepakaran selain teknologi untuk kepentingan bersama.

Sebagai cadangan balas, KPPK telah menyampaikan hasrat dan harapan supaya India melalui Telangana dapat mempromosikan minyak sawit negara ini secara lebih meluas sebagai salah satu minyak sayuran yang digunakan dalam makanan di India.

Selain itu, pihak kementerian juga memaklumkan keinginan untuk mendapatkan bekalan kayu cendana yang merupakan kayu bermutu tinggi di India bagi pembuatan minyak wangi.

Bagi menzahirkan komitmen, kedua-dua pihak bersedia untuk bekerjasama khususnya bagi tujuan pemindahan teknologi dalam bidang berkaitan yang akan dikenal pasti dan diperhalusi pada peringkat pegawai.

Kedua-dua pihak juga bersetuju untuk mengadakan lawatan teknikal bagi mengukuhkan kerjasama seperti mana yang dihasratkan selepas wabak Covid-19 berakhir.

KPPK sentiasa beriltizam untuk memperluaskan kerjasama dengan pelbagai pihak dalam usaha memperkasa dan menjaga kepentingan industri komoditi negara. – Bernama

See author's posts


Mahkamah harus patuhi SOP – Hakim

KUALA LUMPUR: Mahkamah Tinggi yang mendengar perbicaraan kes Datuk Seri Najib Tun Razak berhubung dana 1Malaysia Development Berhad (1MDB) perlu mengehadkan jumlah anggota barisan pendakwaan dan pembelaan di bilik bicara, bagi mematuhi prosedur operasi standard (SOP) untuk mengekang penularan pandemik COVID-19.

Perkara itu ditegaskan Hakim Collin Lawrence Sequerah, dalam prosiding semalam.

Hakim Sequerah menolak permohonan peguam Najib, Tan Sri Muhammad Shafee Abdullah semalam, untuk membenarkan lebih ramai pasukan pembelaannya berada di dalam bilik bicara ketika prosiding.

Beliau turut menolak permohonan Ketua Timbalan Pendakwa Raya, Datuk Seri Gopal Sri Ram hari ini, yang memberitahu memerlukan Timbalan Pendakwa Raya, Ahmad Akram Gharib untuk duduk di sebelahnya ketika prosiding, bagi membantunya mengemukakan eksibit semasa pemeriksaan terhadap saksi.

Sri Ram juga berkata, ketua pendaftar memaklumkan bahawa hakim dapat menggunakan budi bicara dalam perkara tersebut.

Hakim Sequerah bagaimanapun menolak kedua-dua permohonan itu dengan mengatakan bahawa mahkamah harus mematuhi SOP untuk mencegah penularan COVID-19.

“Dalam kes ini, saya enggan menggunakan budi bicara saya. Saya akan tetap berpegang pada arahan sekarang. Mohon menulis surat kepada Hakim Besar Malaya,” kata Hakim Sequerah.

Muhammad Shafee kemudian memberitahu bahawa pihak pembelaan dan pendakwaan akan menulis surat secara bersama kepada Hakim Besar Malaya semalam, untuk memohon lebih ramai peguam dibenarkan berada di dalam bilik bicara kerana ketika ini hanya tiga orang dibenarkan, masing-masing bagi pihak pembelaan dan pendakwaan.

Terdahulu, Muhammad Shafee memberitahu hakim bahawa beliau mungkin perlu menarik dirinya daripada mewakili Najib kerana sukar untuk menjalankan fungsinya ekoran kekangan sekatan tersebut.

Beliau juga berkata bahawa beliau sukar menjalankan tugasnya sebagai peguam dan sukar untuk bercakap dengan Najib.

“Saya tidak dapat berfungsi seperti ini. Saya belum bercakap dengan anak guam saya. Saya mungkin perlu menarik diri,” kata peguam itu.

Muhammad Shafee juga membuat aduan mengenai pas yang dikeluarkan oleh mahkamah untuk memasuki bilik bicara yang kemudian dijawab oleh Hakim Sequerah: “Jika begitu lebih baik pergi ke Pasar Borong Selayang dan membuat perbicaraan di sana tanpa sekatan,”.

Hakim itu turut menzahirkan kebimbangannya jika mahkamah tidak mematuhi SOP.

“Jika begitu, tidak ada gunanya, lebih baik membiarkan sesiapa pun masuk,” katanya.

Perbicaraan kemudian diteruskan dengan mendengar keterangan bekas Ketua Pegawai Eksekutif 1MDB, Datuk Shahrol Azral Ibrahim Halmi.

Najib, 67, menghadapi empat pertuduhan menyalahguna kedudukannya untuk memperoleh gratifikasi berjumlah RM2.3 bilion dana 1MDB dan 21 pertuduhan pengubahan wang haram membabitkan wang yang sama. — Bernama

See author's posts


BKSS 4.0 kurangkan kesan Covid-19

Dengan potongan 50 peratus untuk skim sewa rumah HDC  yang merangkumi tempoh tiga bulan dari Oktober hingga Disember ini, Abang Johari  mengatakan bahawa bantuan ini akan memberi manfaat kepada lebih daripada 3,200 pembeli rumah yang menyewa rumah HDC di seluruh  negeri.

“Kerajaan Sarawak juga memutuskan untuk menghulurkan bantuan kepada pemandu e-hailing dan tenaga pengajar memandu.

“Pada Julai lalu, Kerajaan Sarawak menghulurkan bantuan kepada pemain yang relevan di sektor pengangkutan yang terjejas teruk oleh wabak Covid-19 seperti pemandu teksi, pengendali bas sekolah dan van, pengusaha van berlesen dan penambang di negeri ini.

“Sekarang, tanpa meninggalkan pemandu e-hailing, Kabinet telah memutuskan untuk memberikan bantuan serupa kepada 2,396 pemandu e-hailing dan 791 tenaga pengajar memandu di negeri ini. Bantuan sekali bayar RM500 akan menelan belanja sebanyak RM1.59 juta,” tambahnya lagi.

Langkah kelima ialah potongan 50 peratus untuk penyewaan pasar dan gerai yang merangkumi jangka masa tiga bulan hingga Disembee yang diharapkan dapat memberi manfaat kepada lebih daripada 10,000 penjaja yang menyewa pasar dan gerai terutamanya yang berada di bawah bidang kuasa majlis tempatan dan  menelan belanja sebanyak RM0.8 juta.

“Sementalahan itu,  kerajaan juga  akan terus memberikan pengecualian permit dan fi lesen kepada  peniaga, penjaja, peniaga pasar malam dan operasi tamu.

“Langkah ini akan meringankan beban rakyat dan menelan belanja Kerajaan Sarawak sebanyak RM4.12 juta,” katanya.

“Langkah terakhir ialah memanjangkan pengecualian bagi penyewaan kepada Perusahaan Kecil dan Sederahan (PKS)  dalam sektor runcit yang beroperasi di premis yang dimiliki oleh GLC Negeri dan badan berkanun seperti SEDC, Land Custody Development Authority (LCDA) dan Lembaga Kemajuan Bintulu (BDA) untuk jangka masa tiga bulan hingga Disember depan.

“Selama enam bulan terakhir, Kerajaan Gabungan Parti Sarawak (GPS)  telah menerima maklum balas positif dari rakyat dan barisan hadapan yang telah mendapat banyak manfaat daripada bantuan BKSS.

“Saya sangat berharap lanjutan BKSS ini hingga akhir tahun akan memberikan bantuan yang sangat diperlukan bagi rakyat kita yang terjejas teruk oleh wabak ini,” katanya.

See author's posts


Media ejen perkongsian ilmu

BERGAYA… Datuk Patinggi Tan Sri Abang Johari Tun Abang Openg merakam gambar di Photobooth. Turut bersama (kiri) Datuk Abdullah Saidol (kanan) Datuk Amar Douglas Unggah Embas dalam Majlis Ramah Tamah Aidilfitri bersama Media.

KUCHING: Pengamal media mesti beretika dalam menjalankan tugas dan dalam mentransformasikan persepsi serta pandangan rakyat.

Premier Sarawak, Datuk Patinggi Tan Sri Abang Johari Tun Openg berkata, ia penting bagi menjamin kepercayaan rakyat terhadap berita yang dilaporkan oleh pengamal media.

“Komunikasi adalah perkara yang canggih. Metodologi, niat dan mesej amat rumit sekiranya rakyat tidak memahami apa yang ingin disampaikan oleh media.

“Saya anggap media sebagai agen perkongsian ilmu antara kerajaan dan rakyat,” katanya.

Beliau berkata demikian ketika berucap pada Majlis Ramah Tamah Warga Media Bersama Premier Sarawak, Datuk Patinggi Tan Sri Abang Johari Tun Openg di sebuah hotel terkemuka di Kuching, malam kelmarin.

Oleh itu, Abang Johari turut menyokong konvensyen untuk para pengamal media yang bakal diadakan di Sarawak pada tahun ini.

“Bawa masuk penceramah yang berkualiti untuk berkongsi mengenai peranan sebenar media seperti dari sudut sosial, politik dan sebagainya. Ini penting untuk kebaikan masyarakat,” katanya lagi.

Abang Johari turut merakamkan penghargaan kepada para media yang turut menjadi barisan hadapan dalam menangani pandemik Covid-19 di negeri ini.

“Berkat kerjasama semua, kita telah dapat mengawal penularan Covid-19 di Sarawak,” ujarnya.

Turut hadir, Timbalan Menteri di Jabatan Premier Sarawak (Hal Ehwal Korporat, Penerangan dan UKAS), Datuk Abdullah Saidol.

Oleh NUR AIN OTSMAN

See author's posts


Status Quo Dalam Pilihan Raya Sarawak

Pilihan raya ke-12 (PRN-12) telah selesai dijalankan dan keputusan siapa yang menang juga telah diumumkan. Syabas diucapkan kepada calon-calon yang terpilih dalam pilihan raya ini.

Dari segi sejarahnya parti yang berjaya menguasai kerajaan Sarawak tidak berubah. Dengan kata lain, politik Sarawak berada pada status quo. Apa yang berubah hanyalah penjemaan parti yang memenangi pilihan raya ini.

Kerajaan Pertama

Pada peringkat awal kerajaan yang pertama yang dibentuk di Sarawak ialah satu parti gabungan antara Pesaka Anak Sarawak (PESAKA), Sarawak National Party (SNAP), Barisan Rakyat Jati Sarawak (BARJASA) dan Sarawak Chinese Association (SCA).  Kelima-lima parti ini membentuk satu Pakatan yang dikenali sebagai Perikatan Sarawak (PS).

Dalam pilihan raya 1963, saingan PS pula ialah dari Parti Negara Sarawak (PANAS) dan Sarawak United People’s Party (SUPP). Beberapa calon bebas juga beradu mencari peluang melawan PS dalam pilihan raya tersebut.

Jenama PS ini diteruskan lagi pada pilihan raya negeri langsung yang pertama pada tahun 1969/1970. Namun demikian, PS ketika itu berpecah dua apabila PESAKA yang menyaingi PS dalam pilihan raya tersebut.

Pilihan raya tersebut menyaksikan kerajaan Sarawak pimpinan PS masih kekal dengan menerima SUPP sebagai ahli baharu dalam kerajaan. Pada tahun 1970-an ini juga berlakunya penjenamaan politik baharu peringkat nasional apabila Barisan Nasional (BN) diwujudkan.

Di Sarawak pula berlaku satu kerjasama baharu antara Parti Bumiputera dan Pesaka yang membentuk sebuah parti gabungan baharu yang dikenali sebagai Pesaka Bumiputera Bersatu (PBB).  PBB dan SUPP kemudiannya menyertai BN dan menggunakan lambang baharu, iaitu dacing dalam pilihan raya negeri dan parlimen.

Kesinambungan Politik

BN Sarawak pimpinan Abdul Rahman Yaakub berjaya mengharungi cabaran besar pada tahun-tahun 1970-an. Saingan daripada SNAP pada tahun 1974 berjaya diatasi dengan jayanya, walaupun ada sedikit perpecahan dalam PBB dengan kemunculan BISAMAH.

SNAP kemudiannya menyertai kerajaan negeri dan BN. Penyertaan SNAP memperkukuhkan BN.  Namun, cabaran kepada BN masih ada. Pertama muncul kumpulan serpihan daripada PBB membentuk Parti Anak Jati Sarawak (PAJAR). Parti pimpinan bekas anggota polis, iaitu Alli Kawi ini cuba menarik sokongan orang Melayu daripada PBB.

PAJAR gagal mengatasi PBB pada dua pilihan raya, iaitu pada tahun 1978 dan 1979.  Kegagalan PAJAR ini tidak mematikan usaha mencabar BN dalam pilihan raya. Lewat tahun 1970-an, muncul cawangan Democratic Action Party (DAP) di Sarawak, dan pendaftaran parti baharu, iaitu Sarawak People’s Party (SAPO).

DAP muncul kerana berlakunya pepecahan dalam SUPP. DAP cuba menyaingi SUPP pada Pilihan Raya Parlimen 1979, tetapi gagal. Manakala saingan daripada SAPO pada tahun 1978 berjaya memenangi satu kerusi sahaja. Cabaran SAPO pada BN tidak kekal lama kerana parti tersebut gagal mendapat sokongan padu rakyat Sarawak.

Hanya DAP sahaja bertahan menjadi pencabar kepada BN selepas itu, tetapi hanya memenangi beberapa kerusi dalam tahun 1980-an hingga 2000. BN kekita itu tiada tandingan dengan mana-mana parti pembangkang.  Mereka dengan mudah memenangi 2/3 kerusi DUN dan Parlimen.

Ribut Dalam Cawan

BN tidak mempunyai banyak masalah untuk mengekalkan kedudukannya walaupun berlaku krisis kepimpinan dalam SNAP. Krisis ini membawa kepada kemunculan Parti Bansa Dayak Sarawak (PBDS).

Pada pilihan raya tahun 1983, SNAP dan PBDS bertanding sesama sendiri. Hal ini tidak menjejaskan prestasi BN di bawah kepimpinan Abdul Taib Mahmud apabila masih berjaya mengekalkan 2/3 kerusi.

Abdul Taib juga telah melakukan satu inovasi baharu dalam BN Sarawak apabila mewujudkan BN Plus.  BN Plus diwujudkan untuk membawa PBDS sebagai komponen baharu dalam BN.

Ming Court

Pilihan raya negeri yang paling mencabar bagi BN apabila berlaku krisis politik di Sarawak pada pertengahan tahun 1980-an. Ketika itu beberapa orang pemimpin utama PBB telah keluar parti dan membentuk parti baharu iaitu Persatuan Rakyat Malaysia Sarawak (PERMAS).PERMAS diketuai oleh bekas Ketua Menteri Sarawak, iaitu Abdul Rahman Yaákub.

BN juga dikejutkan dengan pendirian PBDS untuk bersama-sama dengan PERMAS melawan BN.  Buat kali pertamanya adanya gabungan parti pembangkang melawan BN.  Mereka menggelarkan gabungan ini sebagai Kumpulan Maju.

Keputusan pilihan raya itu menyaksikan BN memenangi pilihan raya tersebut tetapi tidak dapat mempertahankan 2/3 kerusi Dewan Undangan Negeri Sarawak (DUN).  Kumpulan Maju mendapat 20 kerusi dan gagal mengalahkan BN.

Zaman Tenang

Selepas pilihan raya 1987 ini, BN kembali mengungguli kemenangan dalam setiap pilihan raya Sarawak. PBDS yang cuba melawan BN pada tahun 1991 pula masih gagal mengalahkan BN. PERMAS gagal memenangi sebarang kerusi dalam pilihan raya 1991.

PBDS kemudiannya menyertai BN semula dan ini memberi kekuatan semula kepada BN untuk menerajui Sarawak.  Hal ini boleh dilihat dalam pilihan raya negeri 1996 apabila BN mempertahankan 2/3 kerusi dimenanginya.

Faktor yang menarik dalam pilihan raya negeri 1996 ini adalah kekalahan presiden SUPP kepada calon DAP. Hal ini merupakan satu keputusan yang mengejutkan dalam sejarah BN dalam pilihan raya Sarawak. DAP mampu memenangi tiga kerusi DUN pada pilihan raya tersebut.

Agenda Nasional

Krisis kerajaan pusat pada hujung tahun 1990-an telah merebak ke Sarawak apabila Anwar Ibrahim telah menubuh Parti Keadilan Nasional atau Keadilan. Keadilan telah berpakat dengan DAP dan Parti Islam Se-Malaysia (PAS) untuk melawan BN di seluruh negara.

Ketiga-tiga parti peringkat nasional ini telah membentuk satu gabungan dan melawan BN Sarawak pada Pilihan Raya Parlimen 1999 dan Negeri pada tahun 2001. Namun demikian, mereka gagal untuk mengalahkan BN.

Walaupun pakatan antara pembangkang nasional ini gagal, tetapi keberadaan mereka kekal dalam setiap Pilihan Raya Negeri. Setiap Pilihan Raya Negeri, mereka gagal menjadi pencabar yang besar kepada BN sehinggalah mereka memberi cabaran sengit pada pilihan raya 2011.

Dalam pilihan raya tersebut, barisan pembangkang ini dikenali sebagai Pakatan Rakyat (PR).  Keputusan pilihan raya ini masih memberi kemenangan besar kepada BN dan mengekalkan 2/3 kerusi. Manakala DAP berjaya mendapat 12 kerusi. Parti Keadilan Rakyat (PKR) pula memenangi tiga kerusi. Keputusan ini merupakan pencapaian terbaik bagi pakatan parti nasional ini.

Etnonasionalisme

Prestasi gabungan pembangkang ini terganggu apabila BN Sarawak diketuai oleh Adenan Satem.  Beliau merupakan seorang pemimpin yang popular dalam kalangan rakyat Sarawak.  Perancangan pembangunan beliau yang menyantuni rakyat Sarawak jelas memberi kesan besar kepada kesinambungan BN untuk memerintah Sarawak.

Manakala gabungan parti pembangkang nasional berpecah apabila PAS tidak menyertai gabungan tersebut dan bertanding secara solo. Keputusan pilihan raya ini menyaksikan DAP hanya memenangi tujuh kerusi dan PKR mengekalkan tiga kerusi. Manakala BN pula mengekalkan kejayaannya dengan memenangi lebih daripada 2/3 kerusi.

Sejarah Pilihan Raya Negeri Sarawak sejak 1963 sehingga 2016 memperlihatkan satu kesinambungan pemerintahan Sarawak. Malahan, keputusan Pilihan Raya Negeri ke-12 ini juga memperlihatkan pengundi Sarawak daripada dahulu hingga ke hari ini memberi kepercayaan kepada kesinambungan ini untuk kestabilan dan pembangunan Sarawak.

* Dr. Suffian Mansor ialah Pengerusi Pusat Kajian Sejarah, Politik dan Hal Ehwal Antarabangsa, Fakulti Sains Sosial dan Kemanusiaan,  Universiti Kebangsaan Malaysia.

See author's posts


Pantai Luak Esplanade bahaya untuk dikunjungi ketika ini

MIRI: Angkatan Pertahanan Awam (APM) Daerah Miri menaikkan bendera merah di Pantai Luak Esplanade di sini susulan angin  kencang dan laut begelora, semalam.

Pemasangan bendera itu merupakan tanda amaran kepada penduduk di kawasan berkenaan dan orang ramai supaya menjauhi perisiran pantai termasuklah melakukan aktiviti mandi-manda.

Selain tanda amaran (bendera merah), sepasukan anggota APM yang bertugas di menara penyelamat pantai APM turut melakukan rondaan berkala bagi memastikan kawasan tersebut berada dalam keadaan selamat.

Berdasarkan ramalan cuaca laut perairan bagi Utara Sarawak  di laman web Jabatan Meteorologi Malaysia semalam,  menunjukkan angin kencang bertiup pada kelajuan 40 hingga 50 kilometer sejam.

Kesan tiupan angin kencang itu turut menyebabkan laut bergelora dengan ketinggian gelombang sehingga 3.5 meter.

See author's posts


14 TERKORBAN akibat tanah runtuh di Kalimantan Utara

JAKARTA: Tragedi tanah runtuh awal pagi kelmarin akibat hujan lebat di empat lokasi di Tarakan, dekat Kalimantan Utara, Indonesia meragut sekurang-kurangnya 14 nyawa setakat ini.

Ketua Unit Polis dan Perkhidmatan Bomba Awam Tarakan, Hanip Manisan, berkata empat lokasi terbabit adalah Juata Permai, Karang Anyar Pantai, Jalan Matahari dan Gunung Selatan.

“Di Juata Permai, tujuh orang terbunuh termasuk tiga sekeluarga iaitu bapa, ibu dan seorang anak lelaki.

“Di Jalan Matahari dan Gunung Selatan, masing-masing tiga mangsa terkorban sementara seorang lagi mangsa dilaporkan meninggal dunia di Karang Anyar Pantai.

“Tanah runtuh yang berlaku di kawasan berbukit itu turut mencederakan beberapa penduduk tempatan dan memusnahkan banyak rumah,” katanya.

Tambah beliau, mangsa yang cedera dikejarkan ke Hospital Awam Daerah Tarakan.

Sebahagian kawasan Tarakan dilaporkan menerima hujan hebat sejak petang Ahad lalu hingga semalam.

Kelmarin, pegawai Badan Meteorologi, Klimatologi, dan Geofisika (BMKG), Guswanto, berkata sebahagian besar wilayah di Indonesia diramalkan akan dilanda hujan lebat sepanjang minggu ini.

“Berdasarkan fenomena atmosfera yang dipantau BMKG, dalam tempoh tiga hari ini hujan lebat disertai petir dan angin kencang berpotensi terjadi,” katanya.

Wilayah lain yang menghadapi potensi hujan ialah Kaltara, Aceh, Sumatera Utara, Sumatera Barat, Bengkulu, Lampung, Banten, Jakarta, Jawa Barat dan Jawa Tengah.

Turut terjejas ialah Kalimantan Barat, Kalimantan Tengah, Kalimantan Timur, Sulawesi Utara, Gorontalo, Sulawesi Tengah, Sulawesi Barat, Sulawesi Selatan, Maluku, Maluku Utara, Papua Barat, dan Papua. Pejabat BMKG mengingatkan masyarakat supaya sentiasa berwaspada kerana kemungkinan terjadi fenomena cuaca buruk seperti puting beliung, hujan lebat disertai petir dan hujan ais yang boleh mengakibatkan banjir atau tanah runtuh. – AFP

See author's posts


Agong kurnia sumbangan kepada asnaf terjejas banjir

YANG di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan menyampaikan sumbangan peribadi kepada keluarga asnaf di Kampung Iboi, Baling, Kedah, yang terkesan akibat bencana banjir, baru-baru ini. Sumbangan itu disampaikan oleh Setiausaha Sulit Kanan baginda Kol (B) Datuk Nazim Mohd Alim, Rabu lalu. • Foto FACEBOOK ISTANA NEGARA

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan menyampaikan sumbangan peribadi kepada keluarga asnaf di Kampung Iboi, Baling, Kedah yang terkesan akibat bencana banjir baru-baru ini.

Istana Negara menerusi perkongsian di laman Facebook rasminya memaklumkan sumbangan itu disampaikan oleh Setiausaha Sulit Kanan baginda Kol (B) Datuk Nazim Mohd Alim, Rabu lalu.

“Seri Paduka menzahirkan harapan semoga kurniaan baginda itu dapat membantu mengurangkan beban mereka,” menurut kenyataan itu.

Selain itu, Seri Paduka turut bertitah Pasukan Bantuan Bencana Istana Negara yang diketuai Juruiring Tentera Udara Baginda Brig Jen Datuk Mohamed Zahari Yahya untuk menghulurkan bantuan kepada mangsa banjir yang terkesan.

Kejadian banjir dan fenomena kepada air pada 4 Julai lepas mengorbankan tiga nyawa selain menjejaskan 41 kawasan di daerah itu. – Bernama

See author's posts


S’wak capai 23 peratus kecemerlangan STEM

Kejuruteraan dan Matematik (STEM) di semua sekolah rendah dan sekolah menengah pada tahun 2020.

Menurut Menteri Pendidikan Sains Penyelidikan dan Teknologi Sarawak, Datuk Amar Michael Manyin Jawong, ia menunjukkan peningkatan pada tahun ini.

“Sarawak telah mencapai 23 peratus pada tahun ini berbanding tahun lalu (2019) di mana Sarawak hanya mencapai antara 21 peratus hingga 22 peratus,” ujarnya.

Berikutan dengan peningkatan tersebut, Sarawak beliau berharap bahawa Sarawak dapat mencapai 40 peratus kecemerlangan STEM di semua sekolah rendah dan sekolah menengah dalam dua atau tiga tahun akan datang.

Tambah beliau, peratusan tersebut menghampiri sasaran nasional 60 peratus di Malaysia.

Dalam pada itu, Datuk Amar Michael Manyin telah menerima kunjungan hormat daripada wakil Institut Pendidikan Guru (IPG) Kampus Batu Lintang dan Pengetua Sekolah Menengah Kebangsaan (SMK) Tebedu dan Pengetua SMK Matang Jaya di Kuching, semalam.

Kunjungan tersebut dilakukan bagi menyerahkan sijil penghargaan dan penerangan mengenai perancangan program STEM di seluruh negeri Sarawak untuk 2021.

Oleh RYNNA SHA’ERRA

See author's posts


Jana pendapatan melalui khidmat gunting rambut

ROBAN: Perkhidmatan menggunting rambut jika diusahakan dengan baik boleh membantu menjana pendapatan sampingan belia sekali gus boleh membantu komuniti setempat.

Ahli Dewan Undangan Negeri (ADUN) Kalaka, Datuk Abdul Wahab Aziz berkata, pelbagai cara dapat dilakukan bagi menjana pendapatan sampingan termasuk menyediakan perkhidmatan menggunting rambut.

“Saya amat memuji atas usaha yang dilakukan oleh Kementerian Perdagangan Antarabangsa dan Industri, Terminal Perindustrian dan Pembangunan Usahawan Sarawak (MINTRED) dengan menganjurkan kursus ini bagi memberi peluang kepada golongan belia terutamanya di kawasan Dewan Undangan Negeri (DUN) Kalaka.

“MINTRED begitu komited untuk melahirkan lebih ramai usahawan daripada golongan belia melibatkan diri dalam industri gunting rambut secara profesional di negeri ini.

“Sekarang ini, belia telah diberi pendedahan dan berkeyakinan pasarannya sangat tinggi yang sememangnya ramai permintaan,” katanya.

Beliau berkata demikian ketika berucap merasmikan Kursus Keusahawanan Pelbagai Kemahiran: Menggunting Rambut bertempat di Dewan Serbaguna Roban semalam.

Seramai 30 peserta telah mengikuti kursus berkenaan yang dianjurkan oleh MINTRED selama dua hari itu.

Abdul Wahab berkata, selain menggunakan media sosial untuk mempromosikan perkhidmatan menggunting rambut di rumah, pekerjaan ini boleh juga dibuat dengan menggunakan motosikal untuk pergi ke rumah yang membuat tempahan.

Katanya, industri itu kurang mendapat perhatian sedangkan ia merupakan perniagaan yang mampu bertahan dalam apa juga keadaan ekonomi.

“Dengan peluang yang ada melalui penglibatan dalam penganjuran kursus ini, saya percaya golongan belia amnya dapat menaikkan ekonomi mereka melalui industri pengguntingan rambut sekali gus memperoleh pendapatan lumayan dengan bekerja sendiri.

“Seperti yang kita tahu tidak ramai golongan belia sebelum ini menceburi bidang ini, jadi ini adalah merupakan platfrom terbaik untuk golongan terbabit meningkatkan kemahiran mereka di peringkat yang lebih tinggi,” ujarnya.

Oleh Adi Safarman

See author's posts


PPMW5 ngerampas akit lumpung kayu

DIRAMPAS… Tim PPMW5 Sibu ngerampas akit lumpung kayu mayuh bengkah pemesai ba Sungai Batang Rajang.

SIBU: Akit lumpung kayu mayuh bengkah pemesai dirampas Tim Polis Marin Wilayah Lima (PPMW5) Sarawak ba Sungai Batang Rajang.

Nitihka penerang ba laman sosial rasmi PPMW5 kena Hari Satu ke udah, pengawa ngerampas lumpung kayu nya nitihka Ordinan Perhutanan 2015.

“Pengudah bulih penerang ari mensia mayu senentang akit lumpung kayu nya, seraban polis ke diketuaika seiku pemesai sereta dibantu tiga iku agi raban polis ari PPMW5 Sibu ngena bot nginau ngelawa endur nya ba Sungai Batang Rajang

“Lebuh datai ba endur nya raban kami bisi meda beberapa buah perau ngelarika diri ari kandang tugung lumpung kayu nya ke ditanchang ba tebing sungai,” ku iya.

Ku iya, pengawa ngagai sereta nangkap suspek enda mujur.

“Maya raban kami meresa, sida bisi meda urung 400 lumpung kayu ba siti tugung ke ditanchang nyadi akit.

“Sama bela bisi ditemu ba tugung nya mega 200 iti kayu tebelian sereta dua tugung lumpung kayu mayuh bengkah pemasai ke bisi 522 batang.

“Semua lumpung kayu enggau kayu tebelian nya nadai sebarang tanda tukul Opis Kampung (JH) Sarawak sereta dipelabaka ditebang nadai pemendar,” ku iya.

Ku iya, ripot polis udah digaga lalu kes nya deka diserahka ngagai JH Bagi Menua Sibu laban deka ditasat lebih silik agi.

See author's posts


Jelajah Belia tetap diteruskan

BETONG: Penganjuran program Jelajah Belia Sarawak 2020 tetap diteruskan tetapi mesti mematuhi norma baharu dan prosedur operasi standard (SOP) yang telah ditetapkan Kerajaan Sarawak.

Menteri Belia dan Sukan Datuk Abdul Karim Rahman Hamzah berkata, program yang telah dilancar dan dijalankan semenjak tahun lalu kini akan tetap diteruskan seperti mana yang telah dirancang.

“Program ini telah ditunda untuk beberapa bulan akibat Perintah Kawalan Pergerakan (PKP) demi mengekang penularan pandemik COVID-19.

“Dengan adanya kelonggaran yang diberikan dalam PKP Pemulihan (PKPP), kita sambungan semula program Jelajah Belia Sarawak ini untuk bahagian Betong dengan seramai 200 belia tempatan telah dijemput khas untuk menyertai,” katanya.

Abdul Karim yang juga Menteri Pelancongan, Kesenian dan Kebudayaan berkata demikian ketika menghadiri Program Jelajah Belia Sarawak 2020 bertempat di Dewan Tan Sri Stephen Kalong Ningkan, Betong, semalam.

“Kerajaan negeri melalui Kementerian Belia dan Sukan telah menganjur program ini khas untuk golongan belia tempatan  diseluruh bahagian bertujuan untuk memupuk kefahaman dikalangan mereka mengenai pelbagai program pembangunan belia.

“Selain bertujuan untuk mengalak penglibatan golongan belia dan persatuan belia untuk terlibat dalam aktiviti sihat serta memberi peluang kepada mereka untuk menunjukan bakat dan potensi.

“Pada masa yang sama, program ini juga untuk mampu memupuk semangat tanggungjawap, kepimpinan dan kesukarelawan dikalangan golongan muda kita di negeri ini,” ujarnya.

Beliau dalam masa yang sama menyeru agar masyarakat tempatan untuk memberi sokongan dan kerjasama dalam membentuk golongan belia yang berpontensi untuk menjadi pemimpin yang berjaya dimasa hadapan.

Program diadakan dengan mematuhi SOP seperti melakukan saringan suhu badan, mengamalkan penjarakan dan kesemua peserta yang hadir turut memakai penutup muka demi menjamin keselamatan semua yang hadir.

Antara aktiviti yang diadakan sempena program ini ialah sesi “Townhall Bersama Pemimpin”, sesi Ice breaking dan ceramah motivasi oleh Ikon Belia Sarawak, Ahmad Qadri Basri

Turut hadir Ahli Undangan Negeri (ADUN) Layar Gerald Rentap Jabu dan pemangku Setiausaha Tetap Kementerian Belia dan Sukan Sarawak Nancy Jolhie serta Residen bahagian Betong Friday Belik.

Oleh Zarina Abdullah

See author's posts